text:
Ibsa Ejjannoo ADO Ajjeechaa Ilmaan Oromoo irratti Raawwatamaa Jiru Ilaalchisee!
Torbaan afuran dabran keessa mootummaa EPRDF fi ummata Oromoo giddutti walitti bu’iinsi hamaan godhamaa jira. Sababaan sochii Oromootaa kunis Karooraa Guddicha magaalaa Finfinneetii fi magaalota ollaa isiitti argaman walitti qindeessuuf (Masterplan) jedhu labsuu hundee taasifate. Karoorri jedhame kunis magaalaa Finfinnee badhisuuf jecha qonnaan bulaa Oromoo lafa isaa irraa buqqisuuf kan akeekkate tawuun hubatame. Yaaddoo kanarraa ka’uun barattootaa fi ummanni baldhaan Oromoo biyya guutuu keessatti hiriira nagayaa godhuu jalqaban. Mormiin Oromoon karaa nagayaatiin godhaa jiru kunis hariiroo xaxaa seenaa dheeraatii fi bara as aanaa kanas hamaataa deeme kan Saba Oromootii fi mootummaa Itoophiyaa gidduu jiru agarsiisa. Sochiin kun dhugaan muldhise yoo…
Sagantaa Siyaasaa ADO
SEENSA SAGANTAA SIYAASAA ADDA DEMOOKRAATAWAA OROMOO (ADO) Itoophiyaan erga dhuma jaarraa 19ffaatti, lola gabroomsaa fi gara-jabeessa mootummaa Menikin geggeefamen, akka biyyaatti ijaaramtee jalqabdee mana hidhaa fi dararama sabootaa, sab-lamootaa fi ummataa ti. Hidhamtoota kanneen keessaa Oromoon saba tokko. Weerarri gabroomsaa Minilikin geggeessame kunis duguuggaa sanyii ummata biyyichaa irraan gahuu bira dabre lubbuu hedduu beelaa fi dhukkubaan galaafatee. Balaa lola kanarraa maddeen Oromoon bilisummaa dhabee, abbaa biyyummaa sarbamee, qabeenya isaa saamamee sadarkkaa gabrichaatti (faanshotti) gadi bu’uu bira lufee (serfs) sirna jibbamaa gabbaarummaa (gabbar system) jalatti kufe. Oromoon yeroo sana irraa eegalee bilisummaa fi kabajaa eenyummaa isaa deebisee gonffachuudhaaf lola walirraa hincitne…
Labsa Kora Bu’ureessaa Adda Dimokiraatawaa Oromoo (ADO)
Nuti, miseensonni Kora Bu’uressaa Adda Dimokiraatawaa Oromoo (ADO) sochii politikaa Oromoo haaraya dhugoomsuu keenya labsina. Sochiin haarayni kunis, kan haqa Oromoo fi saboota Itophiyaa maraaf falmu ta’a. Tarkaanfiin fudhanne kun seenaa qabsoo bilisummaa Oromoo keessatti boqonnaa haaraya saaqa. Kana qofa osoo hin taane, empayerummaa Itophiyaa hundeedhaan buqqisee sirna federalummaa demokraatawaadhaan bakka buusuu akeekkata.


c: text/html

text:
Dhukkuba kana ittisuuf mootummaa Federaalaa fi kan bulchiinsa naannoo Somaalee walii wajjiin hojjachaa akka turan kan ibsan prezidaantiin naanaoo sanaa Obbo Abdii Mahammad Omaar hojiin hojjatame kunis bu’aa guddaan argamsiise jedhan.
Ogeessooota eegumsa fayyaa keessaa Narsoonni 500 ol mootummaa Federaalaa irraa akkasumas Narsoonni 700 bulchiinsa nannoo irraa hojii kana irratti bobba’uun ibsamee jira. Doktooroonni itti hirmaatanis 68 akka ta’an dubbatanii jiran.
Qubsuumnii horsisee bulaa iddoodhaa gara iddootti wal irraa fageenya qabaachuun dhukkubii kun akka hammaatu gochuu dubbatanii waluumaa gala ijoolleen 19 dhukkuba kanaa du’u ibsan.
Dhukkuba Koleeraa fi dhukkuboota garaa baasaa kanneen biroo gidduu adda addummaa fi wal fakkeenya jiru irratti Dr.Masfin Ittaanaa Minisootaa Irraa haasoofsiifne Jirra.

robotstxt: allowed

filter: keep


text:
Waliigaltee Dadhabbii Malee Gatii Hin Qabne
Daandii R
Maaliif walii galteen Oromoo fi Habashaa gidduutti hin milkoofne? Kun gaaffii nama rakkisuu miti; waan hedduu akka yaadnu nu taasisuus miti. Garuu, yeroo hedduu wanuma salphaatu nama jalaa dhokata. Namooti hedduunis ganda Habashaa deemanii kan milkii dhabaniif waanti darbe waan isaan jalaa dhokateef ta’uu mala. Kana beekuuf immoo waan darbe hedduu yaadachuun gahaa dha. Keessayyuu, waanuma dhiyeenyatti agarruu fi dubbisnu yoo hubannee laalle waliigaltee Oromoo fi Habashaa gidduutti ta’u waan hin hojjanneef beekuu danda’u.
Namooti gariin garuu gaaffii kana yoo argan aaruu malu. Namoota waan kanatti hedduu aaran keessaa tokko miseensota ODF akka ta’an shakkii tokko illee hin qabaatu. Isaanis sababa itti aaran akka qaban nan hubadha. Sababni isaanii tarii waliigaltee dhiyeenya kana isaanii fi warra Habashaa leellisan gidduutti ta’ee akka milkaa’u waan abdataniif ta’uu mala. Kun immoo wan ardii keessa guutee jiruuf hedduu nama hin dhibu. Namuu waanti yaade akka milkaa’ uuf waan barbaaduuf , warri ODF yoo barruu kanatti mufatan nama hin raaju. Garuu, waanti tokoo ifaa dha; waliigalteen ODF fi warra Habashaa leellisan giduutti ta’e kun gontumaa hin hojjatu. Sababni isaas kunoo ti.
Oromoon rakkoo guddaa Habashaa irraa qaba. Seenaa irraa akka hubannutti, kan dursee Oromootti duule Habashaa ture. Oromoonis Habashoota isaanitti duulaa turan karaa hedduu ofirraa dhahee deebisaa ture. Oromoon ofirratti hirkatee diina ofirraa lolaa fi ittisaa ture. Hidhati Oromoon gara warra alaatti qabus hedduu jabaa hin turre. Kunimmoo, yeroo Habshoonni warra alaatti hidhatanii amantii fi siyaasaa alaa fudhachuun humna amantii, ijaarsaa, siyaasaa, fi waraanaa argatan, Oromoon hiree kana akka dhabu ta’e. Sababab kanaan Oromoon hidhannoon caalamee bara 1900tti guutummaatti gabrummaa Habashaa jalatti kufe. Yeroo san irraa ka’ee rakkoon Oromoo deebii hin argatiin jira. Maddi rakkoo Oromoo immoo sirna Habashaa ta’ee jira. Haga sirni Habashaa kun lafa Oromoo irraa hin kaanetti, rakkoon Oromoos furmaata waarawaa argachuu hin danda’u. Warri Habashaa leellisan immoo waan kana fudhatanii akka furmaata argatutti hojjachaa hin jiran. Inumaayyuu, qaamoti kunneen Oromoon rakkoo isaa furachuuf muratee qabsootti jiraachuun yaaddoo guddaa isaanitti ta’ee jira. Kana biraan, Habashoonni qabsoo Oromoo kana maseensuufi deebisanii Oromoo hidhannoo hiikkachiisuuf karaa danda’an mara hojjachaa jiru. Ijaa kanaaf, waliigalteen ODF fi leellsitoota Habashaa kanneen sirna isaanii humnaan Oromoo fi lafa Oromoo irratti iajaarame tursuu barbaadan gidduutti taasifame milkaa’uu hin danda’u.
Gama biaatiin, ummati Oromoo nagaa fi bilisummaa dhabee jiraachuu hin danda’u. Akka amma argaa jirrutti, Oromoon nagaa fi bilisummaaf wareega guddaa baasa jira. Ummati Oromoo nagaa fi bilisummaa isaa deebifachuuf yeroo kamiyyuu caala kutatee of kennee jira. Saba akkanatti of kenne immoo waanti gaaffii isaa bu’uuraa hin deebifne qabsoo irraa dhaabuu hin danda’u; otuu ni danda’ama ta’ee, lubbuu isaa fi lubbuu ijoollee isaatii gara jabinaan qawwee dura dhaabee hin wareegu ture. Amma akka agarrutti, Oromoon waa hunda dura nagaa fi bilisummaa isaa wana mirkaneessutti of kennaa jira. Haalli amma karaa warra leellistoota Habashaa deemaa jiru immoo waan kanaan faallaa dha. Oromoo nagaa fi bilisummaa isaaf kutatee jiru kana dhaabuuf yaaliin Habashaa fi leellistooti Habashaa godhan ummata Oromoo daran jabeessee qabsootti kaasaa fi galchaa jira. Kun immoo Oromoon otuu nagaa fi bilisummaa isaa hin mirkaneeffatiin qabsoo dhiisee akka hin taanye fageessee mul’isaa jira. Waliigalteen warra ODF fi leellsitoota Habashaa gidduutti ta’e immoo faallaa kaayyoo Oromoo ti; fedhii fi murannoo Oromoon nagaa fi bilisumama Oromoof qabu kan ugguruu dha. Kanaaf, waliigalteen kaayyoo Oromoo dabsu kun abadan hojii irraa ooluuf hin jiraatu.
Aadaan Oromoo aadaa dhugaa irratti ijaarame malee aadaa kijibaan ijaaramee miti. Ummati Oromoo seeraa fi aadaa akka ilmoo isaaniitti jaalatu. Oromoon aadaa fi seera dabasuu irra ofii yoo wareegame filata. Ilaalchi kun amma illee bakka hedduutti jabaatee eegamaa jira. Sababa kanaan Oromoon warra aadaa fi seeraaf kabajaa hin qabne waliin walta’ee jiraachuu hin danda’u; kan haga ammaatti akak walihintaane godhes addaddummaadhuma kana ture. Warri Habashaa amala jiraanya isaanii irraa ka’anii aadaa fi seera faayidaa dinagdee qofaaf fayyadamu. Ummati Oromoo immoo aadaa fi seeraa qaama jiruu fi jireenyaa godgatee ittiin bulaa jira. Kanaaf, ummati Oromoo warra aadaa fi seera dantaa dinagdee qofaaf barbaadan waliin otuu wal hin taane haga yoonaa ture. Ammas haalli kun wana jijjiiramee miti. Kana yoo jedhamu, namooti muraasti Oromoo keessaa bahanii ardaa aadaa fi seera buburree keessatti hinmakamne jechuuf miti; amala habashummaas kanneen dhaalan hin jiran jechuus miti. Haata’uutii, lakkoofsi namoota akkanaa hedduu xiiqqoo dha. Sababa kanaan, amalli isaanii ummata Oromoo guddicha dhuunfachuu hin danda’u.
Gama biraan, aadaan morkitoota Oromoo, keessayyuu kan warra Habashaa kan magaalaa keessaa maddee dha. Aadaan magaalaa aadaa bubburree gabaan walitti yaatee uumtee dha; aadaa dinagdee fi daldala irratti hundaa’uu waan ta’eef yeroo yeroon jijjiirama. As irratti ummati Habashaa biyya isaanii keessa jiraatan garuu aadaa fi seera dhugaa hin qaban jechuu miti. Habashoonni biyya Oromoo keessa qubatanii jiran immoo hedduun isaanii magaalaa keessa waan jiraniif aadaa magaalaa kan aadaa Oromoon wal hin dhugneeen dhuunfatamanii jiru. Aadaan akkasii aadaa dinagdee fi daldalaa waan ta’eef haala gabaa irratti hundaa’ a. Kun immoo ummata Oromoo biratti fudhatama hin qabu. Sababa kanaan waliigalteen yeroo ammaa warraa ODF fi warra leellistoota Habashaa gidduutti ta’e, hojii irra ooluu hin danda’u. ‘Tarii, warri ODF kunneen amala daldaltummaa yoo qabaatan hoo?’ gaaffiin jedhu ka’uu mala. Kun yoo ta’e, waliigaltichi isaanii fi warra leellistoota Habashaa gidduutti hojiirra ooluu mala ta’a. Warri ODF immoo Oromoo dha. Kana waan ta’eef, amala daldaltummaa uffatanii dhiyaatanis, kan isanaii godhachuutti ni rakkatu. Amalichi itti fakkeessuuf malee amala isaanii dhugaa waan hin taaneef bakka hawwame hin gahu; amalli fakkeessaa waanuma xiqqoon diigama. Kanaaf, waliigalteen qaamota aadaa fi seera addaddaa qaban gidduutti ta’e kun walitti dhufuuf malee waliin deemuu waan hin dandeenyeef hin milkaa’u.
Tarii warri ODF hawwii mootummaa Wayyaanee kuffisuu qaban irraa ka’anii akkk waliigalteen sun hojjatu barbaadu ta’a. Tarii warri ODF waan dulloomaniif dafanii gara biyyaatti deebi’uu barbaadus ta’a. Garuu gara biyyaatti deebi’uuf, warra Habashaa waliin hidhachuun waan isaan barbaachisu miti. Habashaattis ta’ee Wayyaaneetti harka kennnachuun harka kennachuudhuma; addaddummaa hin qabaatu. Yoo fedhiin isaanii wayyaaneen akka daftee kuftu barbaaduu irraa ta’e waan badaa miti; garuu waan hin hojjanneef malee. Yoo biyyatti galuuf ariifatanii ta’e immoo otuu callisanii wayyaanumatti harka kennatanii galanii isaaniif wayya. Ammatti waanti ifatti mul’atu, bulee illee beekamu, waliigalteen warra Habashaa leellisan waliin taasifamu kamuu, haala amma jiruun gaaffii Oromoof furmaata hin ta’u. Sababa kanaan waliigaltichi kanuma qilleensa irratti rarra’ee hafu ta’a. Hireen itti milkaa’u garuu cufaa miti. Sun waan lama irratti hundaa’aa. Innis, tokkoffaa, leellistooti Habashaa ijjannoo isaanii jijjiirratanii gaaffii Oromoo yoo fudhatan milkaa’uu danda’a. Lammaffaa, yoo Oromoon garbummaa filatee gaaffii fi yaada leellistoota Habashaa fudhates milkaa’uu danada’a. Kun garuu waan hin fakkaanne; rakkoo bu’uuraas waan hin hiikneef waliigaltichi otuma hojii irra oolee iyyuu dadhabbii malee gatii hin qabaatu.


text:
Haleellaa Waraanni Makkalakayaa Oromiyaa keessatti raawwataa jiru hordofuun, Yuunivarsitiilee biyyaatti heddu keessatti barattoonni mormii godhaa turuun ni yaadatama. Ji’a darbe keessa barattoota Oromoo fi Amaaraa Yuunivarsitii Addigraat Keessatti baratan irratti, dhalattoonni naannichaa ajjeechaa eega raawwatanii booda, barattoonni naannoo Oromiyaa fi Amaaraatis mooraa Yuunivarsitii lakkisuun masjiidootaa fi manneen amantaa biroo naannawa sanitti argamutti baqatanii kan turan yoo tahu, akka deebi’anii baratani godhamee ture.
Barattoonni Oromoo fi Amaaraa Yuunivarsitii Addigraat lakkisaanii bahaa jiru.
Ammas dhiheenya kana osoo barnoota irra jiran mooraa Yuunivarsitii keessaatti barreeffamni dhaamsa barattoota Oromoo fi Amaaraa sodaachisu kan bittinneefame tahuu fi barattooni Oromoo fi Amaaraa tokko tokko Yuunivarsitii lakkisaanii gara iddoo dhaloota isaaniitti kan deebi’aa jiran tahuu baratan dubbisne nuuf hime.
Akka baratan kun jedheetti
” Mora Yuunivarsitii iddoo adda addaatti barreeffamni barattoota Oromoo sodaachisu waan bittinneefameef sodaa guddaa nu irratti uumee jira. Barattoonni tokko tokkos barnoota addaan kutanii gara iddoo dhaloota isaaniitti deebi’aa jiru” jedhe.
Bareefamoota kana keessaa dhaamsa ” Barattoonni Amaaraa fi Oromoo hanga ayyaana hordoftoota amantaa Kiristaanaa dhiyootti kabajamuutti mooraa lakkistanii akka baatan “kan jedhu ija kiyyaan arge jira jedhe.
Ji’a darbe keessa jeequmsa Yuunivarsitiicha keessatti kaheen barattooni Amaaraa ajjeefamuu fi barattooni Oromoo miidhamuu Isiiniif gabaasuun keenya ni yaadatama.
Comments
Loading...


text:
‘Raashina osoo hin taane qubsiifamuu feena’ – Buqqaatota Hammarreessaa
(BBC Afaan Oromoo) — Buqqaatonni kaampii hammarreessaa keessa qubatanii jiran mootummaan yeroo jedhetti nu hin qubachiifne jechuun komii qaban ibsatuuf kaampii gadi dhiisanii karaatti bahan.
Jireenyi kaampii itti ulfaatuufi mootummaan yeroo gara gara isin qubachiifna jedhee beellama qabatuu malee hojiitti hiikuu dadhabuu jiraattonni BBC’tti himanii jiru.
Kanaaf jecha haadholii ulfaafi kanneen dahanii jiraniin alatti buqqaatonni hundi kaampii gadi dhiisanii karaatti bahanii jiru.
“Hanga deebii argannuutti hin deebinu jedhee namni kaampii gadi dhiisee yaa’e,” jedhu jiraataan dubbifne tokko.
Rakkoon kun kan warra kaampii Hammarreessaa keessa jiran qofaa osoo hin taane, kanneen galma waajjira qonnaa magaalaa Harar keessa qubatan illee ta’uu jiraattonni ni dubbatu.
Yoomiifi eessa akka qubachiifaman homaa akka hin dhageenyeefi rakkoo fayyaa dabalatee rakkoolee hawaasummaa gara garaaf saaxilamaa jiraachuus jiraattonni ni himu.
“Firaasha hin qabnu, warra sharaa keessatti galutu jira, qabanni ijoollee nu harkatti fixe, guyyuu buufata fayyatti deddeebi’aa jirra,” jechuun harmeen galma waajjira qonnaa magaalaa Harar keessa qubatan tokko BBC’tti dubbataniiru.
“Mootummaan Raashina akka nuu safaru osoo hin taane akka nu qubsiisu feena,” jedhu harmee tun.
Bulchiinsi godina Harargee Bahaa sababa calallii gara garaa hojjechaa turaniif hojiin qubachiisuu harkifatuu isaafi torbanoota muraasa dhufan keessatti godinaalee Oromiyaa keessa akka qubachiifaman beeksisee jira.
Buqqaatota bakka gara garaa qubatanii jiran marsaa sadiin wal duraa duubaan qubachiisuuf qophiin xumuramuu itti gaafatamaan waajjira bulchiinsaa godinichaa Obbo Ibsaa Ahimad ni dubbatu.
Kaampii Hammarreessaa kan magaalaa Harar jiru keessa namoota naannoo Somaalee Itoophiyaa irraa buqqa’an kuma 4 ta’antu qubatee jira.
Itoophiyaan biyyoota Afriikaa lammiilee qe’ee irraa buqqa’an hedduu qaban jedhamuun biyyoota akka Sudaan Kibbaa, Naayijeeriyaafi Somaaliyaa waliin adda durummaan eeramti.
Wal waraansa waggaa tokkoo qofaan lammiileen ishee miliyoona lama ol ta’an qe’ee irraa kan buqqa’an Riippabliiki Diimokiraatawaa Koongoo biyyoota kana hunda dursuun toora jalqabaa irra jirti.
Walumaa galatti namoota qe’ee isaaniirra buqqa’anii biyyuma isaanii keessa jiran addunyaan tun qabdu miliyoona 11.8 keessaa walakkaa ol Afriikaa keessatti argamu.


text:
Waldaan Fannoo Diimaa Ka Damee Keeniyaa lakkoofsi baqattootaa Kan magaalaa Mooyyalee baqatanii Keeniyaa seenaa jiran dabalaa jiraachuu beeksise. Harra ibsa baaseen dhaabbatichi ‘Keeniyaa keessatti haga yoonaa baqattoota Itiyoophiyaa kuma 9 fi dhibba 5 ol simachuu ibse.
Baqattoonni Mooyyalee kanneen Keeniyaa seenan buufata adda addaa keessa tamsaa’anii jiranis gargaarsa tola ooltummaa kennuufii akka itti fufu kan ibse.
Gama biroon baqattoonni buufataalee qubannaa Keeniyaa keessa jiran, bakkee waan bulaa jiranuuf daa’imman isaanii dhukkubsachaa jiraachuu dubbatu.
Rakkoo baqattoonni kaasan kanas dubbi himaan Waldaa Fannoo Diimaa Ka Damee Keeniyaa Noohelaa Musaandii dhaabbati isaanii haga danda’e Daa’immanii fi dubartoota ulfaaf dursa kennee gargaaraa akka jiru’ kan dubbatan.
Galmoo Daawit dabalata isaa qindeesseera


text:
Lammin Ameerikaa, Jaams Hardiing umrii 55 jiraataa Atlaantaa, bara 2008 fi 09 waahiloota isaa woliin ta’uudhaan hojii sobaan ijoollee Itoophiyaa gara Ameerikaatti geggessaa turuu isaa amane. kana kan amane yeroo mana murtii Karolaayinaa Kibbaatti dhihaatetti. Yakki hojjatame, akka Jaams Hardiingitti, woraqaa sobaa kan ijoollee guddiffachaan gara Ameerikaatti ittiin fidan ministera Dhimma Haajaa Biyalaa Ameerikaatti galchaa turuu isaniiti. Sababani isaan dhihessaa turan ijoollee Itoophiyaa lammiilee Ameerikaa daa’imman gudifachuu barbaadanin wolqunnamsiisuu ta’us, garuu ijoolleen guddifachaaf qophaayan ulagaalee hunda osoo hinguunne woraqaa sobaa qopheessuun akka guddifachaan geggeeffamuuf haala mijeessaa turan.
Jaams Hardiing angawoota Itoophiyaaf matta’aa laatuudhaan ture hayyama guddifachaa argataafi woraqaa sobaa heddu harkatti galfataa kan ture. Yeroo yakka kana irratti bobba’ee turetti, Jaams Hardiing, itti gaafatamaa sagantaa guddifachaa idiladdunyaa ‘International Adoptions Guide Inc’ ture.


text:
Seerawwan hafuura arfan maal faadhaa?
Gaaffii: Seerawwan hafuura arfan maal faadhaa?
Deebii: Seerawwan hafuura arfan karaa yookiin akkaataa oduu gaarii kan fayyinaa isa karaa Yesus Kiristoosiitti amanuudhaan argamu ittin hiraniidha. Inni salphaadhumatti odeeffannoo barbaachisoo wangeela keessaa bakka qabxii afuritti gurmeessuudha.
Seerawwan hafuura arfan inni jalqabaa, Waaqayyo si jaallata jireenya keetiifis karoora dinqisiisaas qaba.” Yohaannis 3:16, “Waaqayyo akkasitti tokkicha ilma isaa hamma kennuufitti biyya lafaa jaallate; kun immoo isatti kan amanu hundinuu jireenya bara baraa haa qabaatuuf malee, haa baduuf miti.” Jechuun nutti hima. Yohaannis 10:10 immoo sababa Yesus dhufeef nuuf kenna, “Ani jireenya haa qabaataniif irraa hafaas haa qabaataniif dhufeera.” Jireenya irraa hafaa akka hin qabaanneedhaaf maaltu nu dhowwaa jiraa?
Seerawwan hafuura arfan keessaa inni lammataa, “Namummaan cubbuudhaan xureeffameera kanaafis Waaqayyoo irraa addaa ba’eera. Sababa kanaatiif karoora Waaqayyoo isa dinqisiisaa jireenyaa keenyaafi qabu beekuu hin dandeenyu.” Roomaa 3:23 odeeffannoo kana nuuf dhugoomsa, “hundinuu yakkaniiru hulfinni Waaqayyoos isanitti hir’ateera” Roomaa 6:23, gatii cubbuu nutti hima, “beenyaan cubbuu du’a.” Waaqayyo isaa wajjin walitti dhufeenya akka qabaannuudhaaf nu uume. Haa ta’u malee, namummaan cubbuu gara biyya lafaatti akka fide, kanaafis Waaqayyottii gargar ba’e. Walitti dhufeenya Waaqayyo akka nuyi isaa wajjin qabaannu yaade diigneerra. Furtoon isaa maalii?
Seerawwan hafuura arfan keessaa inni sadaffaan, Yesus Kiristoos Waaqayyo cubbuudhaaf kan kennee isa tokkicha. Karaa Yesus Kiristoos dhiifamuu cubbuu keenyaa argachuu fi walitti dhufeenya sirrii Waaqayyoo wajjiniis haaromfachuu dandeenya. Roomaa 5:8 , “Waaqayyo garuu utuu nuyi cubbamoota taanee jirru,Kiristoos nuuf du’uu isaatiin ammam akka nu jaallate ni agarsiisa.” Jedhee nutti hima. 1 Qorontoos 15:3-4 fayyuudhaaf maal beekuu fi amanuun akka nu barbaachisuu nu agarsiisa. “…Kiristoos cubbuu keenyaaf du’eera. Inni awwaalameera, caaffanni qulqullaa’oon akka jedhanittis guyyaa sadaffaattis du’aa kaafameera…” Yesus mataan isaa inni karaa fayyinaa isa tokkicha akka ta’e Yohaannis 14:6, irratti ibseera. “karichi, dhugaan, jireenyis ana; anaan yoo ta’e malee, eenyu iyyuu gara abbaa hin dhufu.” Kennaa fayyinaa dinqisiisaa kana akkamiinan fudhachuu danda’aa?
Seerawwan hafuura arfan keessaa inni afuraffaan, “Kennaa fayyinaa fudhachuudhaaf akkasuma karoora dinqisiisaa Waaqayyo jireenya keenyaaf qabu beekuudhaaf akka fayyisaatti Yesus Kiristoos irra amantii keenya kaa’achuutu nurra jira.” Yohaannis 1:12, isa kana nuuf ibsa, “Hamma isa simataniif immoo iloollee Waaqayyoo akka ta’aniidhaaf aboo isaaniif kenne isaanis warra maqaa isaatti amananiidha.” Hojii Ergamootaa 16:31 ofeeggannoo guddaadhaan akkas jedha, “Gooftaa Yesusitti amani ati ni fayyitaa!” uyi karaa ayyaanaa duwwaa karaa amantii duwwaa fayyina, karaa Yesus Kiristoos duwwaa (Efeeson 2:8-9).
Akka fayyisaa keetti Yesus Kiristoositti amanuu yoo barbaadde, jechoota kanatti aananii jiran gara Waaqayyootti dubbadhu. Jechoota kana jechuunis siffayyisuu hin danda’u garuu Yesusitti amanuun si fayyisa! Kadhatni kun salphaadhumatti karaa ati amantii kee Waaqayyo irratti qabdu itti agarsiiftu fi fayyina siif qopheessuu isattii isa galateeffattudha. “Waaqayyo, ani sirratti akkan cubbuu hojjedhe fi adabbiin akka naaf ta’u nan beeka. Garuu Yesus Kiristoos adabbii anaaf ta’u fudhateera kanaaf araara argachuu nan danda’a. Fayyinaaf amantii koo sirrattan kaa’adha. Ayyaana kee fi araara kee dinqisiisaadhaaf sin galateeffadha – kennaa jireenya barabaraatiif! Ameen!”
Sababa waantota bakka kanatti dubbisteef Kiristoosiif waanta murteeffatte qabdaa? kana taanaan, maaloo, kolbaa isa “An har’a Kiristoosiin simadheerra” jedhu tuqi.
English
Seerawwan hafuura arfan maal faadhaa?


text:
Godinalee Oromiyaa garaa garaa keessatti har’a hiriirri mormii geggeessamuu isaa jiraattonni nuuf ibsanii jidran. Akkuma kanaan Godina Qelleem Wallaggaa, aanaa Hawwaa galaan, Godina shawaa lixaa aanaa Baakkoo Tiibbee, Horroo Goduruu magaalaa Shaambuu irraa namoota dubbisnee jirra.
Horroo Guduruu magaala shaambuu keessatti uummati konkolaataa sukkaara fe’atee magaalattii dhaa ba’aa ture dhaabsisuuf yaalii godheen lubbuun namaa baduun gabaasamee jira.
Gama biraan godina Horroo Guduruu wallaggaa magaalaa Shaambuu keessatti konkolaataan sukkaara fe’atee deemaa tokko magaalaa dhaa akka hin bane uummataan dhaabsisamuu isaa jiraattonni dubbatanii jrian.
Sukkaarri fe’ame kun kontorbaandii waan ta’eef ba’uu hin qabu jechuu dhaan dura dhaabbannaa uummati godheen humnoonni ittisa biyyaa dhukaasa bananiin lubbuun nama tokkoo darbuu jiraataan magaalaa shaambuu ibsanii jiran. Angawoonni godinattii garuu deebii kennuuf fedhii hin agarsiisne.


text:
OMN: Magaalaa Hararitti dargaggoonni heddu rasaasan rukutaman.
Wax 9/2018
Amma taate!! Mallattoo gaariidha. Hojiin kun gara caalu biyya keessatti nubarbaachisa. Aadaa fi mallattoowwan eenyummaa Oromoo kan saboota hundaa gararraa akka Dr Abiy kaa’u namni barbaadu hinjiru, kana barbaachuunis dhukkuba malee nageenya miti. Kan barbaachisu aadaa fi mallattoowwan eenyummaa Oromoo isa motoomni (state) Itiyoophiyaa jaarraa tokkoo oliif lola irratti bane sana kan saboota biyyattii waliin iddoo walqixa akka argatu gochuudha. Gochi akkasii akka namoonni baay’een keenya yaadnu Oromummaadhuma qofa waan calaqqisiisuuf miti; ykn akka namoonni gariin yaadan eenyummaa biyyattii, akkuma motoomni bara mootii moototaa taasise, eenyummaa saba tokkoo qofa ta’ee akka mul’atuuf miti. Hojiin akkasii abdii jiraachuu danda’uu fi fulla’iinsa biyya keenyaa waan ta’eefi.
Carraan Itiyoophiyaan akka biyyaatti ittifufuuf qabdu akka namoonni muraasni jedhan federesshinii sabdaneessaa amma jiru kana dimokraatessuu qofaan miti; aangoon biyyattiis walqixa saboota biyyattiif hiramuu qaba. Dimokraasiin akaakuu garagaraa waan ta’eef akaakuun dimokraasiin marti aangoo bulchiinsaa saboota hundaaf walqixa hiruuf carraa walqixa waan uumu miti. Kanaaf aangoo biyyattii walqixa hundaaf hiruun nagaan jiraachuu biyyattiif murteessaadha. Aangoo sabootaaf hirtee eenyummaa isaanii immoo cinaachatti baasuu hindandeessu.
Aangoo giddugaleessaa hundaaf wayita hirtu mallattoo fi aadaa eenyummaa sabootaas walqixa iddoo kennuufiin murteessaadha; kana jechuun garuu akka namoonni #OroMaaraa projaktii jedhamu biyya keessatti adeemsisaa jiran wallaala irraan kan ka’e “eenyummaan dhiiga keessaa ba’a, tokkummaa sabootaa jabeessuuf walmakiinsa dhiigaa isaan seenaa keessatti qabaataa turan agarsiisuutu fala” jedhanii yaadan miti. Eenymmaan dhiiga waliin hariiroon inni qabu garmalee xiqqaadha, sanuu sirumaa yoohariiroo qaba jennee dubbachuu dandeenye. Osoo eenyummaan dhiiga keessaa ba’a ta’e kan hunda dursee eenyummaa dhabu uummata Oromooti. Eennummaan adeemsa seenaa yeroo gabaabaa keessatti dammaqinaan hojiikoo jedhamee waan hojjetamu malee waan dhalootaan argamu miti. Eenyummaan garagaraa biyya keenya keessa jiran of ijaaruuf jecha, akkuma kan biyyoota biroo, seenaatti dhimma ba’u. Kanaaf siyaasni biyya keenyaa waan bara kanaa caalaa dhimmaa hiikkoo seenaa irratti waldhaba. Namni dhimmi kun gaariitti galeef eenyummaa sabootaa ykn kan nama dhuunfaa (warra ani eenyummaa sabaa hinqabu jedhan dabalatee) waa’ee dhalootaa ykn dhiiga waliin walqabsiisuuf niqaanfata. Kun mata-duree mataa ofii danda’e waan ta’eef ammaaf nandhiisa.
Sadarkaa biyyaatti mallattoowwan eenyummaa saboota hundaa walqixa dhaabuun jechoota summaa’oo bara mootii-moototaa Itiyoophiyaa calaqqisiisan (zerenyinnet, zer, xilaachaa, Itiyoophiyaawiinnet fi kkf) Dr Abiy wallaalaanis ta’e beekaa darbee darbee fayyadamu of irraa fageessuu nidabalata. Namni gara kanatti ofqabu gaaffii uummata Oromoo deebisuun hafnaan gurraan dhaga’uullee hinfedhu. Dr Abiy uffata aadaa Oromoo amma mul’ise kana calliseetuma dhimma malee raaw’ata jedhee hinfudhu. Tarii gaaffiiwwan ijoo uummanni Oromoo qabu keessaa tokkumallee taatu deebisuuf yaadee namatti bubu’ee ilaaluuf waan fedhen se’a. Waan isa baasu isatu beeka (dhimma aangoo dhuunfaa isaan walqabateen jechuukooti), bara kana garuu uummanni Oromoo waanuma Oromoo taate qofaaf ykn waan ani Oromoodha jette qofaaf waan sideeggaru miti, sun kuttee jirti; faayidaa biyyoolessaa inni barbaadu eegsisuuf fedha/dandeettii qabaachuu fi dhabuukee ilaala. Dr Abiy MM ta’uu waliin walqabatee abdiin uummata Oromoo keessatti dhalates inni guddaan isa kana malee namni dhuunfaa Oromoo ta’e tokko waanuma waajjira sana seeneef gammadee natti hinfakkaatu. Ammaaf Dr Abiyyiin galatoomi, ulfina argadhu jedheera.
Kalee galgalaa Yunibarsiity Dillaati nyaaphii Bombbii dhoose!
Guyyaa 1/10/10 A.L.H galgalaa keessaa Naannoo sa’aati 3:50ti Yunibaarsitii Dillaa Moonaa Samaraa(Odaa Yaa’aa) Manaa kitaabaa( Library) Social science jedhamtuu irrattii bombbiin dhoote! Bombii dhooten Walqabatee Miidhaan cimaan namoota 13 ta’an irrattii dhaqaabadee.
Namii baqaa walii irraa oriyee madooleen Muummee hin qabduu.Ijoolleen miidhamtee irraa caalan ijoollee oromooti.Namaa Lubbuu dhabee hin qulquleefanne!Ka’uumsii Waraanaa eennuun akkaa ta’ee hagaa ammatii beekkamuu baatullee wannii namaa Shakkisisaa hedduuti jiraa.Fakkeenyaaf:-
•Guuyyaa Kaleesaa kan laftii Nagaa Agaziin dallaa yunibaarsitichaa Keessaa yaa’aa oolte maaliif akka ta’ee hin beekkamnee.
•Guyyaa 02/10/10 Ijoolleen Oromoo Yunibarsitii Dillaa qophii akkaa akkaa qabdii turtee ,wa’ee geggesaaa eebbifamtoota baraa kanaa,wa’ee GAASO(Gumii Dagaaginnaa Aadaa,Afaanii fi Seenaa Oromoo) waggoota lamaa oliif eegii gaafa jeequmsa bara 2008 E.C dhabaatee ilaalchisee malaa mariin ni jiraa ture.
•Jeequmsii Oromoo Gujiif Sabaa Gediyoo baldhaan Waan jiruuf Yunibaarsiin Dillaa Godina Sabaa Geediyoo kan jalatii waan argamtuuf jeequmsii Karaa jaraatiin dhooyina laata shakkiin jettulleen ni jirtii
•Hawaasii Tigree guyyaa kaleessaa jechuun 01/10/10 E.C Naannoo warraatii Mormmii akka akkaa dhageesisaa oolee.Kanumaan Walqabatee shirii kun tigreetin godhaminaa shakkiin jettulleen ni jirtii.
Dhábasá Wakjira Gemelal
OMN: Magaalaa Hararitti dargaggoonni heddu rasaasan rukutaman.
Wax 9/2018
Bulchinsi mootummaa naannoo Hararii lafa Oromoota abbootii lafaarraa fuudhuun qaamota iddoo biraatii dhufaniif laataa jiraachuun mormii dhalchuun himame.
Dura-dhaabbanaa dhiibbaa raawwatamaa jiruutiif jiraattoonni magaalattii kumootaan lakkaawaman subii arraa hiriira mormii jabaa gaggeysuu maddeen gabaasan.
Hiriira mormii godhame irrattiis dargaggoonni hedduun rasaasaan kan madaawanii fi isaan akka maleetti miidhamuun du’aafi jiruu jidduu jiranis jiraachuu maddeen ibsan.
(Usmaan Abdulaxiif)
“Nuuf dirmadhaa jedhu!
Erga hidhamanii waggaa/ganna 8 ga’aniiru. Mana hidhaa Qaallitii keessatti 4 ta’anii mana dukkanaatti hidhamanii jiru. Isin ABO dha jedhamanii hidhaa umurii guutuun irratti murtaa’e. Erga irratti murtaa’ees maatii (haadha, abbaa fi obbolaa) yoo ta’e malee namni kaan dubbisuu hin danda’u.
Dhaamsa isaanii: Mana hidhaafi mana dukkana kana keessaa akka baanuuf/hiikamnuuf karaa dandeessaniin dhiibbaa akka nuuf gootan yjn goosistan fi addunyaatti akka nuuf beeksistan kabajaan Uummata Oromoo quuqama sabummaa qabdaniifi mirga namaaf falmitan isin gaafanna jedhanii dhaammataniiru.
Isaanis:
1. Faqqadaa Abdiisaa Gusuu- bakka dhalootaa Godina H/G Wallaggaa aanaa Jaardagaa Jaartee ganda Tulluu noonnoo
2. Dajjaazmaach Bayyanaa- bakka dhalootaa godina H/G Wallaggaa aanaa Horroo,
3. Abdiisaa Ifaa- bakka dhalootaa Godina L/Shawaa- aanaa Gindabarat
4. Kadir Zinaabuu- bakka dhalootaa Aggaaroo
# Ilkee fi Irree wayyaaneerraa Qabsaawota keenya kana haa buusisnu
Injifannoon kan Oromooti!”
OMN: Aanaa Cinaaksan araddoota hedduu keessatti lolli adeema jira.
Wax-9-2018
Godina Harargee bahaa Aanaa Cinaaksanitii Ganama arraa Poolisoonni Addaa NaannooSomaalee hawaasa nagayaa irratti dhukaasa roobsuun namoonni hedduun haala gaddisiisaa taheen yoo ajjefaman kanneen kudhanii ol-tahan ammoo madaayuun gabaafame.
Humnoonni kunneen Araddoota akka Qobboo, Ordaa fi Ulaan-ula keessa qubatanii akka jiran ibsuun jiraattoonni naannawa sanii eeggannoo barbaachisaa tahe akka godhanis dhaamame.
(Faa’izaa Iliyaas)


text:
Hojjatoonni dhaabbatichaa dalagaa irraa ari’aman kunniin akka jedhanitti, hoogganatoonni Daandii Xiyyaara Itoophiyaa, dhalattoota Saba Oromoo fi Amaaraa tahuu keennaa qofaaf addatti nurratti xiyyeefatuun karaa seeraan ala taheen hujii irraa nu ari’an jechuun himatan. Itti gaafatamaan dhibbaa addaa kana isaan irraan gahe hoogganaa Dhaabbata Daandii Xiyyaara Itoophiyaa Obbo Tawolde Gabramaariyam tahuu hojjataan dhaabbaticha irraa ari’ame tokko nuuf hime.
Akka hojjataan kun jedhutti:
“Tarkaanfiin nurratti fudhatame kun ulaagaa seeraa kan guutee miti. Mana murtii dabalatee qaamota mootummaa dhimmi ilaallatu hundaaf iyyaannoo dhiheefannus, furmaata tokkollee argachuu hin dandeenye, inumaayyuu doorsisatu nurra gahe. Nu jidduu namni waggaa 30f dhaabbaticha tajaajilaa ture ni jira, kan maatii heddu qabu ni jira, hardha kunoo maatiin keenya nurraa bittinnaa’aa jiru. Hojjataan saba hoogganaa kanaa irraa tahe badii raawwate yeroo 6 ol ari’amee ture hojjitti deebifamee jira. Nuti immoo badii tokko malee sababa eenyummaa keenyaatiif ari’aamnee maatii keenya waliin rakkoof saaxilamnee jirra” jechuun nuuf hime.
Hojjattoonni dhaabbatichaa kunniin jijjiirama Siyaasaa biyya keessa jiru kana abdachuun iyyannoo isaanii hanga waajjira Muummicha ministeeraatti dhiheeffatun deebisaa eeggataa kan jiran yoo tahu, mootummaan gocha seeraan alaa isaan irratti raawwatame kana hubatee tarkaanfii sirreeffamaa hatattamaan akka isaaniif kennu gaafatanii jiru.


text:
Oromia: #OromoProtests: Gabaasa Fincila Xumura Garbummaa (FXG) Oromiyaa 2016 (October)
October 31, 2016
Posted by OromianEconomist in
#OromoProtests.
trackback
VIDEO
VIDEO
Gincii, Amboo, Jalduu, Gudar, Giddaa Ayyaanaa, Mandii, Najjoo, Laaloo Assaabii, Jaarsoo, Gullisoo, Bojjii, Gujii, Dambi Doolloo, Gimbii, Naqamtee, Buraayyuu, sabbataa, Dirree Incinnii, Adaamaa, Harammayyaa, Mattuu, Baale (Robee), Madda Walabu, Walliisoo, Tulluu Boolloo, Sulultaa (Caancoo), Horroo Guduruu, Buuraayyuu, Dirree Dhawaa, Calanqoo, Ada’aa Bargaa, Baddannoo, Holootaa, Shaashee, Awaday (E. Harargee), Hara Qallo (Goro Dola, Gujii), Gaasaraa (Baalee), Bulee Hora, Jimmaa, Arjo, Heebantuu, Giddaa Ayyaanaa ,Kiiramuu, Ciroo, Dodolaa, Anfilloo (Mugii), Walqixxee, Diillaa, Bishooftuu, Finfinnee, Yuniversiitii Finfinnee, Geedoo, Asallaa, Shaambuu, Agaarfaa, Sibuu Siree, Kotobee, Wacaalee, Saalaalee, Machaaraa, Ammayyaa, Tokkee Kuttaayee, Innaangoo, Baabbichaa, Laaloo Qilee, Hiddii Lolaa, .Mugii, Arsi Nagallee, Baabbichaa, Shukutee, Baakkoo Tibbee, Jalduu, Gindoo, Buun’dho Beddellee, Grawwaa, Gaara Mul’ataa, Qarsaa, Qobboo (Dardar, Eastern Oromia), Sinaanaa (Baalee), Jimmaa Arjoo, Bojjii, Kombolcha, Aggaaroo,Tajji (Iluu), Qilxuu Kaarraa, Baabboo Gambel, Daawoo,Tulu Milki (Warra Jarso), Hirnaa, Xuulloo, Masalaa, Galamso, Bordode, Mi’esso, Waheel, Diggaa, Arjoo Guddattuu, Guraawa, waamaa Adaree, Shabee Somboo, Limmuu Saqaa, Amuruu (Agamsa), Daroo Labuu (Gaadulloo), Yaabelloo, Aliboo (Jaartee Jardagoo), Saasigga, Magaalaa Dafinoo, Dhumugaa, Daroo Labuu (Buraysaa) Begii (Kobor), Mardida Halo Guba (Daroo Labuu), Qassoo, Bonayyaa Boshee, Baalee (Dalloo Mannaa), Jimmaa Raaree (Magaalaa Gobaan), Nophaa (Iluu), Bordoddee, Togowacaalee, Dooguu, Metekel (Wanbara), Asaasaa, Waabee, Heeraroo, Doguu, Quufanziq (Dadar), Boku Luboma (Miyo, Borana), Eddoo, Dirree (Ada’aa), Qilxuu Kaarraa, Shebel town, Bate, Walanchiti, Warra Jiruu, Boolee Bulbulaa, Diilallaa, Gannat Haaraa (dodolaa) ……………
Gabaasa FDG Oromiyaa Sadaasa (November) 12, 13, 25, 26, 27, 28, 30, Muddee (December) 1, 2, 3, 4,5, 6, 7, 8, 9, 10, 11, 12, 13,14, 15, 16, 17/18, 19, 20, 21, 22, 23, 24, 25, 26, 27,28, 29,30, 31…. 2015
Amajii (January) 1, 2, 3, 4, 5, 6, 7, 8, 9, 10, 11, 12, 13,14, 15, 16, 17,18,19, 20,21, 22, 23, 24, 25, 26, 27, 28, 29,30, 31……2016
Guraandhala (February) 1, 2, 3,4, 5, 6, 7, 8,9, 10,11,12,13, 14, 15, 16, 17,18,19, 20, 21,22, 23, 24, 25, 26, 27, 28,29………… 2016
Bitootessa (March) 1, 2, 3,4, 5,6,7,8,9, 10, 11,12, 13,14,15, 16,17, 18, 19,20, 21, 22, 23, 24, 25, 26, 2,28, 29, 30, 31 …………2016
Ebla (April) 1, 2, 3, 4, 5,6, 7,8, 9, 10, 11, 12, 13, 14, 15, 16, 17,18, 19,20, 21, 22, 23, 24, 25, 26, 27, 28, 29, 30……… 2016
Caamsaa (May) 1, 2, 3, 4, 5, 6, 7, 8, 9, 10, 11, 12,13, 14, 15, 16, 17, 18, 19,20, 21,22, 23, 24, 25, 26,27, 28, 29, 30, 31, 2016
Waxabajjii (June) 1, 2, 3, 4, 5, 6, 7, 8, 9, 10,11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30 …………………………….2016
Adoolessa (July) 1, 2, 3,4, 5, 6, 7,8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31……..2016
Hagayya (August) 1, 2,3, 4, 5,6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31 ….. 2016
Fulbanaa (September) 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30……. 2016
Onkoloolessa (October) 1, 2, 3, 4,5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31…… 2016
Gabaasaa qindaawaa armaan gadii kan nama balaa san irraa hafeen nuu dhihaate kana obsaan dubbisaa. Sana booda wanti kaleessa Hora Haarsadeetti tahe maal akka fakkaatu hubannoo gahaa horattu.
■■■■■■■■■■■■■■■■■
“Kan dhagaa darbaate ummata miti. Yeroo dheeraaf mormiin walitti fufinsaan deemaa ture. Waanuma godhan dhaban. Gubbaan helekoopitara nurra naanneessaa turan. Helekoopitarri marsaa duraa ergaa baga geessan jedhu gubbaa gad facaasaa ture. Sun kan akeekkameef ayyaana ummataaf yaadamee miti. Sodaachisaaf ture. Yeroo helekopitarichi nurratti gad siqee naannawuu umman guutuun harka wal qaxxaamursuun mallattoo didda itti agarsiisaa ture. Haalichi cimee itti fufe. Mormiin bifa adda ta’een deeme. Qeerroon guutummaan iddoo silaa Opdof isaan qabachiisu barbaadan dursite ganamumaan waan qabatteef kallattii dhaban. Karaa mormii ittiin qabaneessan dhaban. Midiyaaleen addunyaas ta’e isaan biyya keessaa bifa danda’aniin haalicha waraabaa turan. Guutummaan mormii waan tureef kallattiin dabarsu hin dandeenye. Fuuldura keenyatti faranjoota heedduu argaa ture. Waraabaa turan.
Midiyaaleen alaa carraa nu bira ga’uu hin arganneef malee gara ummata mormii irra jiruutti seenuun jiddu jidduun gaafiif deebii taasisaa turan. Qeerroon sodaa tokkoon alatti isaanitti himaa ture. Manguddoonnis akkasuma himaa turan. Mootumma shiftaa kana hin barbaannu,opdo hin barbaannu,ofiin of bulchina jechaanii ture. Ammas mormiin cimaa dhufe. Ummanni kallattii hundaan gara irreechaatti dhufu mormii dhaggeesisaa dhufa. Sagantaa gaggeeffachuu taasuma isaan hin dandeenye. Haalli kun hedduu isaan aarse. Ni boba’an. Naannolee adda addaatii qarshii kanfalaniif ummanni isaan geejibbaan fidatanis isaanitti gara gale. Mormiin liqimfamee mormitti seene. Woyaneen waan qabdee gad dhiiftu dhabde. Poolisoonni jidduu ummataa dhaabde hidhannoo hin qaban. Agaazii gara duubaatiin dhaabdee jirti. Booda irra as ba’an malee tasuma hin mul’atan ture.
Adaduma baayinni ummata gara horaa dhufu dabaluun mormiin haala duraanii caale cime. Dirreen irreechaa dirree mormii qofa taate. Kanatu isaan dhukkubse. Ummanni miliyoona heddu dirree irreechaa irratti bakka miidiyaaleen addunyaa baay’een argamanitti isaan salphise. Kanaaf maratan. Summii saamii irraan helekopitaraan gad roobsan. Ummata joonjesan. Sab booda dirreen aaraan guutamte. Agaaziin iddoo jirtuu as baate. Rasaasaan dha’amuu ummata arguu qofa taate. Boolla meetira 10-15 gad fagaatutu jidduu waraanaaf ummataa jira. Boolla kanatti baayee fixan. Lakkofsi ummata dhumee hedduu dabaluu danda’a. Rasaasa isaanii cinatti boollichis isaaniif tumseera.”
Yaya Beshir irraa
Risk Advisory: Ethiopia | Assessment of government stability amid ongoing protests
The Ethiopian government is looking increasingly unstable, and the security environment in Ethiopia is looking more dangerous.
A wave of protest in Ethiopia highlights the country’s history of exploitation and dispossession.
Click here to read Daily Maverick: Ethiopia Mourns– but mourns what, exactly?
VIDEO
FXG Onkoloolessa 31 bara 2016: Qeellam Wallaggaa naannawa Dambi Doollootti qabsaa’oti Oromoo weerartuu Wayyaanee haleelan.
Haleellaan kun naannawa QACCII, ALAKUU, NAANNOO HOLQA OLIIQAA DINGIIL jedhamu keessatti fudhatame.
Waraana ilmaan Oromoo bosona galaniifi Agaazii jidduutti ta’een Wayyaanonni jaha ajjeefamanii lama immoo madoo ta’aniiru.
Haleellaa kanaan qabsaa’oti Oromoo qaqqaalii sadii wareegamaniiru.
Qabsoon itti fufa!!
VIDEO
https://www.oromiamedia.org/2016/10/30/omn-oduu-onk-29-2016/
#OromoProtests global joint (Oromo, Ogaden, Afar, Gambella, Amhara) solidarity rally Minneapolis, Minnesota, 29 October 2016
Waamich Dirmannaa Xumura Fincila Garbummaa fi
Tumsa Qeerroo Bilisummaa Oromoo fi WBO!
Haala yeroo irratti MGS-ABO fi itti gaafatamaa Birkii Diplmasii biyya alaa J/Dr.Shigux Galataa, Miseensa hoggana WBO Zoonii Kibbaa fi J/Seenaa Dhugaa miseensa hoggana Qeerroo Bilisumaa irra ibsaa ni kennama. Akksumsas haala qabsoo kenyaa irraa jiruu fi egereen qabsoo keenyaa irraatti marii bal’aan ni taasifama.
Kutaa ABO Scandinavia (Iskandiinaviaya) Guuyyaa Yaadannoo FDG wagga 11ffa bara kana bifa addaan yaadachuuf karoorfatee jira. Haala qabatamaan biyya keessatti raawwatamaa jiruu fi sadarkaa qabsoo keenya irra jiru xiyyeefanna keessa galchuun; wareegama ilamaan Oromoo kaffalaa jiran galmaan ga’uun dirqama Oromoota hundaa ti.
Kanaaf Miseensonni, Deegartoonnii QBO fi Oromoon sabboonummaa Oromummaa qabnu hundi gumaacha qabsoo nugaafatu keessa; addatti gumaachuun yaadannoo guyyaa FDG bara kana akka kabajaan isni afeerra. Tinnisa diingdee fi yaadaa
Akkasumsa Artistoonni Oromoo Kanneen akka Hirphaa Ganfuree, Tottobaa Taddasaa fi Dangaa Hayile- Iyessuus sirboota qabsoo fi warraaqsaan hirmaattota walga’ii kan bohaarsuuf qopha’anii jiru.
Oromoon hundi Wareegama Oromoonni qabsoo Abbaa biyyummaa fi Bilisummaa isaanii baasa jiran galamaan ga’uuf gumaacha qabsoon nugaafatu ba’uuf koottaa waliin Qeerroo Bilisummaa Oromoo fi WBO bira waliin haa dhaabbannu!
IUO!
Kotaa ABO Scandinavia!
Onkoloolessa 29 Bara 2016: ODUU GAMMACHIISAA
warraanni ethiopia somaaliyaatti qubatee ture, guyyaa jimaataa darbe kanattii ajajoota muraasaa sanyiiwwan TIGRE taate ajjeesuun meeshaa waraanaa hedduu waliin dhalatootnii saba OROMOO fii AMHAARAA ta’an gurmaahuun wal qabatanii mootummaa irratti garagaluun halleella itti banuuf sochii cimaa ofii xumuruun qabsoo uummataatti makamaniiruu.
Jajjabaadhaa qeerroo koo injifannoon keenna.
Dabalataf namoota achitti beektan yoo jirate bilbilaan qulqullefadhaa.
SBO: Oduun keeysa beeytoota Raayyaa Wayyaanne “Misraaq Iz “jedhamu. akka nuti himaniti torbaanuma kana keeysati Naannoo Harar, jijjigaa fi Awwadaay itti humna waraana qubate keeysaa lakkooysaan 200 kan tahan hidhanno wajjiin ABO MAKAMAN Via Gadaa Araaraa
Labasii Wayyaanee Hojii Irra Oolchuuf Jecha Godina Arsii Lixaa fi Arsii Bahaa Keessatti Waraanni Agaazii Wayyaanee Gaga’ama Ajjeechaa fi Hidhaa Ummata Oromoo Irra Gahe Daran Ulfaataa Ta’uu Qeerroon Saaxile.
Onkoloolessa 29,2016
Qeerroo Bilisummaa Oromoo
Nageellee Arsii irraa kanneen hidhamaan *335*, kan ajjeefaman *70*, kan dhabaman hin beekkamne.
2. Kofale irraa kanneen hidhaman nama *87*, kan ajjeefaman *6 *kan dhabaman hin beekkamne.
3. Shaallaa fi Ajjee irraa kanneen hidhaman *400*, kan ajjeefaman *85*, kan dhabaman hin beekkamne.
4. Adaabbaa irraa kanneen hidhaman *65*, kan ajjeefaman *3*, kan dhabaman hin beekkamne.
5. Dodola irraa kanneen hidhaman *77*, kan ajjeefaman *17*, kan dhabaman hin beekkaman.
6. Jaju irraa kanneen hidhaman *97*, kan ajjeefaman *5*, kan dhabaman hin beekkamne.
7. Saddiiqa irraa kanneen hidhaman *361*, kan ajjeefaman *16*, kan dhabaman hin beekkamne.
8. Munessa irraa kanneen hidhaman *345*, kan ajjeefaman *12*, kan dhabaman hin beekkamne.
9. Xiyyo irraa kanneen hidhaaman *180*, kan ajjeefaman *2*, kan dhabaman hin beekkamne.
10. Heeban Goljootaa irraa kanneen hidhaman *213*, kan ajjeefaman *2*, kan dhabaman hin beekkamne.
11. Digalu fi Xiijoo irraa kanneen hidhaman *235*, kan ajjeefaman *3*, kan dhabaman hin beekkamne.
12. Qoree irraa kanneen hidhaman *311*, kan ajjeefaman *25*, Isaan keessaa Fayyisoo Gammadaa Xabboo fa’aadha. kan dhabaman hin beekkamne.
13. Leemmoo fi Bilbilloo/Boqqojjii irraa kanneen hidhaman *300, *ajjeefamanii fi dhabaman hin beekkamne.
14. Shirka Xannaa irraa kanneen hidhaman 700, kan ajjeefaman 2, kan dhabamn hin beekkamne.
Continue reading →
Onkoloolessa 29,2016
Guyya kaleessaa Gimbii keessatti Loltoota Mootummaa Wayyaanee gidduutti walitti bu’insi jabaan uumamee jira.Walitti bu’insa Kanaan Qaamota uummata nagaa gooluuf bobbaafaman irraa namni 3 Wareegamuu akkasuma loltotta dhiiga Oromummaa qaban 6 humna Ittisa Uummata ta’uuf uummatatti makamanii jiraachuu maddeen keenya gabaasan.
Onkoloolessa 28,2016
Qeerroon Leeqaa yoomiyyuu afaan qawween buluun nuuf hin ta’u jechuun humna diinaa hidhannoo guutuun magaalaa Naqamtee weeraree jiru dura gootummaa jabaan Uummata Magaala Naqamtee waliin takaroo wal qabaa jira.Mormii guyyaa gara guyyaatti Mootummaa shororkaa Wayyaanee hudhee qabaa kan ture,guyyaa har’aa Magaalattii keessa bakka Boordii jedhamtutti humna diinaa ofirraa gaggeessuuf waloon itti bobbaa’ee ba’aa gala diinaa yaaddoo jala oolchee jira.Sababa Sochii warraaqsaa har’a finiinfameen uummatarra tokko wareegamuunis akkasuma hedduun hidhamaa jiraachuutu dubbatamaa jira.Uummati ammas gootummaan diina dura akka dhaabbatu Waloon akka falmatu wal hubachiisaa jira.
Baarentuu Gadaa Irraa
Diina waggoottan 25n darbaniif nu weerartee; nusaamaa, nujjeesaa fi biyyaa nu godaansisaa turtee fi jirtu wayyaanee akka kamittuu kaban qabsoo ummanni Oromoo taasisaa jirurraa baraaruun hin danda’amu. Ammaan achi eenyuyyuu dhufu wayyaanee fi ummata Oromoo walitti
araarsuu hin danda’u.
Wayyaaneen har’a qabsoo Ummata Oromootin baaragdee kan qabduu fi gadi dhiiftu wallaalaa jirti. Ilmaan Oromoo Kaan qaawween itti bobbaatee fixaa, kaan ammoo hololaan, kan hafe ammoo horiin burjaajeessuuf tattaaffin taasisaa jirtu amma hin qabu. Ibidda qabsoo Oromootin itti qabatee jiru, FXG ummanni Oromoo keessumaa qeerroon Oromoo itti qabsiisee jiru ofirraa dhaamsuuf asiif achi utaalaa jirti. yaalii ijibbaataa gaggeessaa jirti. Yaalii itti jirtu kana keessaa ammoo tokko ajjeechaa, hidhaa fi dararaa cinaatti holola yeroon itti darbe maqaa jijjiramaatiin OPDO fi ergamtoota ishii dhaaboolee bixxilte keessatti diraamaa hojjechuudha. Continue reading →
VIDEO
VIDEO
https://youtu.be/IXj4YtrEufg
Onkoloolessa 28,2016 .
Fincilli kun otoo uummanni keenya dhumaa jiruu hamlee ittiin nyaata nyaannu hin qabnu jechuun, nyata lagachuun kan eegale yemmuu ta’u Humni AGI’AZII dirqamaan nyaachisuuf jecha barattoota kanarratti dhukaasa banen BARATAA ABDII ADULAA KAN JDHAMU BARATAAN INJINARING WAGGAA 2FFAA DHALATAAN Gujii battalumatti lubbuun darbuun gabaafameera.
Fincilichi ammas kan itti fufe jiru yemmuu ta’u, MOORAA KESSAA BAHUUNIS TA’E GARA MOORAATTI SEENUUN HUMNOOTA UF IRREE WAYYAANEEN UGGURAMEE JIRAACHUUNIS BARAMEERA.
Jiraattotni gandichaa toora mooraa sanaa irra illee akka hin baane dhorkamanii nami achiin darbuuf yaletti hoggusuu dhukaasni akka irratti banamus beekameera. Sababaa kanaan namootni hdduun qabamanii kan hidhamaa jiraniifi reebichaan ulfaataan irra gahuunis addaateera.
Bifuma wal fakkaatuun Aanaa Booseet ganda Boolee keesssaa Qeerroolee hidhannoo hiikkatan maanguddummaan deebisanii mana hidhaatti guuruuf namoota OPDO fi hogganootni Agi’aazii duula eegalanii jiraachuunis saaxilame.
Qeerroolee kunneen to’achuuff kan dadhabd wayyaaneen maanguddoota gandaafi bera q’eetii funante hudhaatti ukkamsaa akka jirtus ifa ta’ haaluma kanaan gandaa xiqqoo BOOLEEE jedhamtu keessaa qofaa namoota 110 ol hidhaa keessatti dararamaa jirachuufi Abbootiin Gadaa duula araaraa wayyaanee kana irratti hiriiruun dargaggoota kenya dabarsitanii diinaf lataa jirtan akka irraa uf qusattan feena dhamsa jedhus dabarsuu, Qeerroon gabaasee jira.
Kun kanaan otoo jiruu Aanaa Adulaalaa gandoota Dirree, Cuqqaalfi Gafaat keessatti Abbootiin Gadaa fi Qeesotni maqaa araaraan Qerroo dabarsitanii diinaaf lachaa jirtan akka irraa uf qusattan Qeerroon gad jabeessee isin akeekkachiisa!
Onkoloolessa 26,2016 Yuunibarsiitii Bulee Horaatti Waraanni Koomaandii Poostii Wayyaanee Loltoota Agaazii Barattoota irratti Bobbaasuun Barataa Oromoo Abdiisaa Duulee jedhamu ajjeesani. Barataan Oromoo Abdiisaa Duulee kan kaleessa galgala waraanaa Agaaziin Wareegamee, Yuunbarsiitii Bulee Horaatti Barataa FBE waggaa 2ffaa fi Bakki dhaloota isaa Godina Gujii ta’uu maddeen Qeerroo Yuunbarsiitii Bulee Horaa gabaasan. Goototni Barattootni Oromoo Yuunibarsiitii Bulee Horaa Yakka ajjeechaa Barataa Oromoo fi Barattootaa Oromoofi uummata Oromoo Waliigalaa irratti rawwatamaa jiruu Sababeeffachuun guyyaa har’aa guutummaatti Nyaataa dhaabuun mormii isaanii itti fufanii jiru. Dirmannaan Uummata Oromoo biyyoota hambaa jiraanii akka jabaachuu qabuufi yakka waraanaa Oromiyaa keessatti gaggeeffamaa jiruuf iyyannoon mootummoota gamtoomanii fi jaarmiyoota mirga namummaa akka itti fufinsaan gaggeeffamuun gaafataniru Injifannoon Uummata Oromoof.
Gaazexeessitoonni Oromoo 3 Fana Broadcasting Corporation keessa hojjatan dabballoota TPLF’n hojiirraa ari’ataman.Isaanis
1. Gazexessituu Tsahaay Daamxoo(MA)
2. Gaz/sa Muktaar Jamaal
3. Gaz/sa Taaddasaa Tarrafaa yoo ta’an. Gocha kana Editaroonnii fi gaazexeessonni sagantaa Afaan Oromoo irratti hojjatan hundi kan lakkoofsaan 20 ol ta’an mormaa turanis fudhatama hinarganne. Gaazexessitoota buleeyyii woggaa heddu dhaabbata kana keessa hojjataa turanirratti aja ja kana Kan dabarse nuuf ibsaa woyta jedhanitti namichi Birhaanuu Hurrisaa jedhamu fi Hoogganaa kutaa kanaa ta’e immoo anatu kana raawwate jechuun ifatti dhaadachuun of himeera.
Tsahaay Daamxoo haadha manaa Atileeti Addunyaa Leellisaa ti. Addunyaan immoo Obboleessa Atileeti Gooticha Oromoo Fayyisaa Leellisaati. Gaazexeessituu
Dabballee fi Ergamaan TPLF Birhaanuu Hurrisaa Waggaa dabre Hacaaluu Hundeessaa sirba isaa ‘Maalan Jira’ jedhu Afaan Amaaraatiin facebook irratti qeequu dhaan Qeerroon Oromoo hedduun itti dhaadataa turan ta’uun kan yaadatamudha.Sababa Ergamtummaa isaa kanaan Hoogganaa Ol’aanaa dhaabbatichaatti guddatee har’as miidhaa biraa gaazexessitoota Oromoo irraan gahaa jira.
VIDEO
VIDEO
VIDEO
Akkuma beekkamu sochiin Qeerroon biyya keessaa gaggeeysaa jiru hawaasa Oromoo biyya keessaa fi alaa akkasumas firaa fi diinaafiis ifa tahuun isaa beekkamaadha.Kuniis eega sochiin Qeerroo Bilisummaa bifa addaan Oromiyaa guutuu keessatti warraaqsa biyyoolessaa qabsiisuun faajjii ABO ol kaasee gaaffii hundeesiyaasaa ABOn durfamu aduunyaatti muldhisee booda diinni karaa sochii tana ittiin dadhabsiisuu mala adda addaa dhawaa jiraacchuun isaa ni hubatama. Keessahuun sochiin Qeerroo kan Onkololeessa bara 2016 kana keessa gaggeeffamaa jiru gurra adunyaa hunda hawwatuu fi diina naasisee labsii muddamaa akka labsu taasisuun isaatiis ifaa dha. Kanaaf diinni yeroo ammaa karaa jala deemtoota isaa akka qabsoo Oromootiif dhimmee of fakkeeysuun sochii qabsoo bilisummaa Oromoo kan ABOn gaggeeyffamaa jirtu dadhabsiisuuf hawaasa Oromoo kan baqatummaan biyyoota gara garaa keessa jiran dogoggorsaa jira.
Continue reading →
Gadaa Maccaa Irraa
Akki itti jirru,akkataan itti jirrus kan wal nama gaafachiisu miti! Kan wal gaafatanis miti!.Haa ta’u malee, dhimma sirni garboomfataa
uummata keenya taasisuuf yaalu irratti barreessuuf,afaan kobbee kootii saaqe! afaan faajjii
Sirni garboomfataa kun salphina hin beeku,qaanii hin beeku,Gadaa hin beeku,caaccuu,bokkuu,siiqqee,dhaabata,alangaa hoodaa,meedhichaaf moggaasas hin beeku! Waraanni wayyaanee kun
badduu akka taate,murna kana keechaa qaamni ergamtuu dhalatte OPDOn illee wanbadee xurree wanbadee kanaaf haala aanjessaa,mijeessaa ilmaan Oromoof qilee dhiphinaa qotuun Oromoon gaaga’ama hammana hin jedhamne keessa bu’eera!
Yeroo ammaa kana Oromoon diinaaf akka hin jilbeenfanne,biyyasaa akka hin saamsifneefi eenyummaa isaaf eegumsa fi jaalala guddaa akka qabu hubachuun diinaayyuu diina Uummata Oromoo boqonnaa dhoorgee jira!.Kanaaf Oromoon ammas waan isa barbaachisu mijeeffatee itti fufuu….biyya isaaf Bilisummaa,dachee isaaf walabummaa labata isaaf birmadummaa gonfachuun kanaafimmoo wareega hanga dhumaatti baaasuun dirqama
Haala qabsoo Oromoon amma irra ga’e kana gara fuuladuraatti nu tarkanfaachisuu danda’an irratti jabaachuun egeree Oromiyaa milkeessiif wantoota nu barbaachisan!
Continue reading →
Damee Boruu irraa
Uummatni rakkina mataa isaa furachuu hin dandeenye rakkina ormi biraa wajjin qabu hikkachuuf ayyaana qabaachuu hin danda’u.
Burqaan rakkinaa kan maddu walaalumaa irratti. Hawaasa keessatti harki guddaan isaa walaalaa fi doofa tahee yoo jirate namoonni qaroon fedhii isaanii bakkaan gahuuf kan tattaafattan namoota walaala kanaof of dura oofudhaan taha. Warri walaalan yaadni oofan kun mataa isaanii iyyuu boola keessa gashuuf yoo kan deemu tahe tahe naannesanii ilaaluuf beekumsa gahaa hinqaban. Kanaafuu isuma isaanitti himame qabatanii boola seenu malee of duuba deebi’anii maal hojjechaan jiraa? jedhanii of hin gaafatan. Warri ayyaana ilaallatoonni immoo uummatatti bahanii waan isaan dubbatan ifatti dubbatanii of saavila hin baasan. Continue reading →
Onkoloolessa 23/2016 Ergaa Labsiin Hatattamaa Wayyaaneen Labsiitee Humna waraanaan Biyyaa Shoroorkeessuu Eegaltee Oromiyaa keessaatti Yakki Waraanaa Daangaa hin qabnee Uummata Oromoo Waliigalaa irratti bifa armaan Gadiin Rawwatamaa Jira!!
Yeroo Ammaa Hoomaan Waraanaa hanga sadarkaa Gandaa, Maayibaasii, Aanaalee Oromiyaa, Godinaalee, Magaaloota Oromiyaa, fi Oromiyaatti Qubsiifamuun Uummata Ajjeesuu Saamuu, hidhuu, reebuu, yakkaa gudeeddii fi yakka duguggaa sanyiituu ifatti rawwaachaa jira.
Uummatni fi Qeerroowwaan sodaa Waraanaa qajeelfamaafi akeekaa wayyaaneen karaa waraanaa fi ergamtuu isaa OPDO dabarsuu hin fudhannuu jechuun akkuma wayyaanee irraatti fincilee jiruutti waadaa waliif galee wayyaaneen nurraa bu’uu qaba jechuun dideetti itti fufee jira.
Waraanni Wayyaanee humnootaa Ittisa Uummataa Tarkaanfii waraanaa Agaazii fi Roorriftuu irratti fudhachuun meeshaa hiikkachuun miliqanii jiran adamsaa jiraachuun cinatti dargaggoota Oromoo fi sabboontoota homaa hidhannoo of harkaa hin qabne bakkootaa hedduutti Oromummaa qofaan yakkuun dhukaasanii ajjeessuu ittuma fufanii yakka duguuginsa sanyii balleessuu rawwachaa jiru.
Oromiyaa Keessaatti Manneen Barnootaa Sadarkaa 1ffaa, 2ffaa fi preparatory Guutummaatti 80% Cufamanii jiruu, mooraan manneen barnootaa waraanaan marfamee biyyattiin Raafama Guddaa keessaa waan jirtuufii Waraanni Wayyaanee dhukaasee ajjeesaa waan jiruuf maatiin barattootaas ilmaan keenyaa waraannii waan fixaa jiruuf manneen barnootaatti hin erginuu jechuun mormii waraanaa wayyaaneef qaban ibsatani.
Continue reading →
Damee Booruun
Waraanni Wayyanee guyyaa hundaa Oromoota sammuu qaban adamsee ukkaamsuu, ajjeessuu fi mana hidhaati dararuu irraa darbee uummata Oromoo nagaa dhowwachuudhaan akka goolaa jiru gabaasaa Qeerroo irraa hubachaa jirra. Keessattuu hammeenyi bartootaa Oromoo irra gahaa jiruu dhaga’uunu garaa nama hammeessa. Warri ukkamaman yaroo dhumasana akka ajjefaman mamii qabaachuu hin qabnu. Qoteebulaa, hojjetaa, barataa fi artistiin Oromoo uukkaman duba kan quba itti qabutu jira. Qubni cituu malee fala biraa hin qabu.
Qeerroon nagaa eegduu TPLF tokko shan diigee of ijaaree warra quba ilamaan Oromoo itti qabanii ficcisisaa jiran kana hubachuu ni dadhaba jedhee hin yaadu. Warra garaa malee sammuu hin qabnee kanaan ilmaan Oromoo dhumuu fi biyyi Oromoo saamamuun fudhatama hin qabu. Tooftaan TPLF inni duraa Oromoota qara tahan fixxuu dha. Warri qara tahan yoo dhuman isa hafe gowwosaniis tahe dorsiisudhaan hin bitna abdii jedhuu qabu. Kunis kan madduu tuffii fi oftulummaa Wayyaannee irraa akkeeka ka’e akka tahe ifa jira. Akka amma deemaa jiru kanatti yoo qabsoon kun kan itti fufu tahe humni injifachuuf deemu gara kamitti akka madaalaa deemu hubachuun rakkisaa miti.
Continue reading →
Baqattoonni Oromoo Biyya Ugaandaa keessa jiraatan, sirna kabajaa ayyaana irreechaa fi Lammiilee keenya Oromiyaa, Ona Bishooftuu Hora arsadeetti dhumaniif, akkasumas sirni Biyya Itoophiyaa bulchaan jira jedhu, labsii hatattamaa mirga umamaa ukkaamsuu Ummata isaanii irratti lbsamee mormuun, Onkololessa 16, 2016 Magaalaa kaampaalaatti sirna ayyaana irreechaa, gaddaa fi yaadannoo gaggeessaniiru.
Qophii Koreen Waldaa Baqattoota Oromoo Mooraa Kominiitii seentaritti qopheessee kan eegalamee, Hawaasi Oromoo kominiitii seentaritti ega wal argee booda, gara Malkaa irreeffannaa ykn bakka kabakaa lake jedhamutti argamuun sirna Irreeffanna yk waaqa galateeffachuun ture.Hawaasi oromoo Ugaandaa/kaampaalaa jiraatuus, uffata Aadaa uffachuun, AADAA BOONSAA OROMOON qabu Ummata magaalaatti mul’isaa sirna irreeffannaa gaggeessaniiru.
oduu-ayyaana-irreechaa-2016-kaampaalaa
VIDEO
OMN English News, October 22nd 2016
Central Oromia, in the county of Jarso, Selale zone, the Ethiopian government forces (Agazi) have been raiding homes asking residents to hand in their guns, residents informed the government forces that they have no guns to surrender.
The government forces have used this as an excuse to continue harassment, arresting and killings in this area. The residents when attacked have defended themselves and in result one military representative ha s been killed.
Family members have witnessed horrific abuses againts the prisoners in Kilinto Prison. This notorious prison is well known to imprison innocent Oromo and other political prisoners.
West Hararge in the county of Tullo, in the city of Hirna Agazi militants have targetted Oromo nationalists and have raided and exploited individual homes. The targeted individuals have been taken by the Agazi militants and there whereabouts are not known. The Oromo community in Perth, Western Australia organised a rally to condemn the killings and human rights abuses conducted by the Ethiopian government. The Oromo community liased with other ethnic groups to hold a successful rally.
Haala kanaan kan yaadda’e gartuun abbaa irree wayyaaneen, labsii yeroo hatattamaa jechuudhaan baafateen dahatee loltoota amanamoo sirnichaa Oromiyaa keessa bobbaafatudhaan warreen waraana isaa keessaa bahuun QBOtti makamanii ummata isaanii falmaa haqaatti jiruuf aantummaa qaban dalagaan mul’isan irratti duulaa jira.
Akka kanaanis loltoota ‘Liyyuu Hayil’ jedhaman 400 ergama farrummaa kanaaf qopheeffaman keessaa 150ni Baha Oromiyaa Mi’eessorraan akkasuma 250ni ammoo Kibba-Baha Oromiyaa naannawa Madda-walaabuurraan Onkoloolessa 19 bara 2016 akka Oromiyaatti bobbaafaman barameera.
Humni mooraa QBOtti dabalame, qabsaawotaa fi ummata waliin tahuudhaan duula mootummaan wayyaanee waraana bobbaaseen irratti bane kana qolachuuf tarkaanfii fudhateen Madda-walaabuutti loltoota diinaa 4 ajjeesuu fi hedduu madeessuu akkasumas Mi’eessotti ammoo 2 ajjeesuun akka of duuba deebise ibsameera.
Bobbaa isaatiin kasaaraa haguuggatee kan of duuba deebi’e waraanni wayyaanee meeshaa guguddoo fi loltoota dabalataa waliin duula marsaa biraa banuudhaan Naannoo Somaalee keessatti of qopheessaa jiraachuunis bira gahameera.
VIDEO
VIDEO
VIDEO
VIDEO
VIDEO
Hiriira Mormii Ambootti Geggeessame, Jedhamee fi Himannaa Hidhaa; Ajjeechaa Arsii Nageellee Keessaa. Onkoloolessa 19, 2016.
Genocide: The person killed in Badessa, West Hararge this morning (19 October 2016) is identified as Koome. He is a businessman. He was arrested by Agazi this morning, forced to withdraw 900,000 birr from his bank account and executed him in the afternoon. Three more people who tried to lift his body were shot.
October 17, 2016 https://videopress.com/embed/JLM7FCM1?hd=0&autoPlay=0&permalink=0&loop=0
Mootumaa TPLF qomee demokraasii ufatee waggaa digdamii shan sirbaa baate Dhumaatiin Arsedee irraa molqee qullaa dhaabee jira. Dumaatiin ilmaan Oromoo ka mari’maan keenya waadu haa tahu malee dhuma aangoo Wayaanee tahuun isaa immoo jabina nuuf kenna. Onkololessa 2, 2016 kaase Wayaanee fi Uummatni Oromoo ifatti warra gumaa dhiigan duwwaa gargar bahuu danda’an tahee jira. Uummatni Oromoo haala keessa jiru kana keessaa kan bahuu danda’u injifannaan qofa tahuu murteefatee qabsoo hadhooftuutti akka seene kan hin hubanne jira hin fakkaatu.
Mootumaan TPLF tarkaanfii Uummatni Oromoo fudhachuu jalqabee kana waan sodaatteef labsii hattattamaa labsuuf dirqamtee jiri. Uummata Oromoof haalli kun injifannaa isa duraa ti. Biyyi Oromoo amma yoonaa humna waraanaan bulaa akka jiru eenyu jalaa iyyuu dhokataa miti. Waan haaraa itti tahu tokko illee hin jiru. Garuu Mootummaan kun maqaa demookraasiin biyya lafaa kadhatee akka lubbuu hin dheerefanne saaxila of baaftee jirti. Michoonni ishee warri kana dura badii Uummata Impaayera Itopiyaa maraa hoojjetamaa jiruu utuu arganii achi galgalanii gargaarsa itti hixatan hundi akka ofti qaana’aa isaanis saaxila baaftee jirti. Gargaarsi kam iyyuu mootummaa kana kufaatii irraa olshuu akka hin dandeenye eenyuufuu ifaa dha. Guyyaa awwaalamtu xiqqoo yoo achi buteef ni gaha. Mootummaan uummata bal’aa lolee mo’e tokko seenaa biyya lafaa keessatti amma yoona hin argamne. Duuti Wayaanee kan wal nama gaafachiisu yoo qabaate guyyaa isaa qofa.
Continue reading →
Ilmaan Oromoo kun kaleessa (Onkoloolessa 17 bara 2016) Arsii Lixaa Aaanaa Kokosaa keessatti loltoota Wayyaaneetiin rashanamanii argaman. Namni Agaazii itti fidee qabsiise ergamtichaKadiro Kerroo jedhamu akka taheefi yeroo amma dargaggoota Kokosaa irraa baqatanii Shaashamannee galan qabsiisuuf garas imaluun beekameera. Irra of eegaa waan dandeessaniin dura dhaabbadhaa.
Genocide: Oromo youth murdered by fascist TPLF Ethiopia’s Agazi forces, in Oromia, Arsi, Kokosaa dstrict on 17 October 2016.
Scotiabank Toronto Waterfront half Marathon winner Kinde Asafa shown the#OromoProtests juster. #OromoRevolution. 16 October 2016.
Qabsoon Kara Maraan Itti Fufe Jira, Hactivistonni Oromo Marsarratti Dhabata Sabqunnamti Itiyoophiyaa Cabasu Isaanii Gabaasne Ture, Itti Aansun Kan Wajjira Barnoota Amma Immo Kan Dhabata Teliviziyinii Fi Radiyoo Itiyoophiyaa Cabsani Jiru! #OromoRevolution #OromoProtests Onkoloolessa (October) 16 bara 2016
Akkuma beekamu sochiin naannoo kibbaa jiru daran jabaa kan tahe mootummaa Wayyaanee dura dhaabbachuudhaan FXG Oromiyaa keessatti Onkoloolessa 16,2016/
egalee jiru deggeruun fincila itti fufanii jiru.
Magaala Arbaaminci Geedoon fincila itti fufuudhaan waraqaa garagaraa dhaadannoo bittimsaa jiru waraqaan bittimsan fuula kana irratti kan argamuudha. Akkasuma sochiin paartilee mormitootaa kanneen akka SINEG walaghii addeemsisaa jiruun ijoolleen oromoo miidhama guddaa keessa jiru waan taheef nuti ijoolleen sidaamaas boo’icha finncila ijoollee Oromoo bira dhaabbachuu qabna wayyaanee kana ofirraa arihuu qabna kanaaf sochiin keenya jabaatee itti fufuu akka qabu jechuun walgahii adeemsisaani jiru.
Kan malees Miseennif hoggantoonni paartii Madrek naannoo kibbaa hadiyyaatti argaman mare taasisaniin ,obboleessi pro. Beyene Pheexroos Bezabih Pheexiross haala inni irra jiru mootummaan akka uummata beeksisuuf sochii godhaa jiraachuun dhaga’ame. Dabalataanis Deengessuu daangaa irratti bara 2000 aanaa Miidaa jala kan tuurte soqqeen guraageef akka kaennamtu kan godhe mootummaa kana kanaaf amma deebihuu qaba jechuun sochiin fincilaa eegaleejira.
Naannoo Sidaamaa walumaa galatti sochii Qeerrroon Bilisummaa oromoo taasisaa jiru deggeruudhaan mootummaa wayyaanee sirna isaa ofirraa
barbadeessuuf sochii isaanii itt fufaniitu jiru.
Godina Arsii bahaa aanotni shan Aanaa Roobee Diida’aa Aanaa Balee gasgaar Aanaa Amiinyaa Aanaa suudee Aanaa Xannaa baadiyyaaf magaalaanis caasaa mootummaatin ala jaarsolii biyyaatin bulaa jiru Aanaa Roobee Magaalaa Roobee diida’aa keessatti namni maqaan isaa Saadiqoo Kiyaaroo Jedhamu manguddummaaf ummataaf mootummaa walitti araarsa jechuun ummataaf mootummaa jidduu deemee waan ummanni hin barbaanne dalaguurratti bobba’ee jira. Onkoloolessa 16,2016,
Aanuma kana keessatti basaastonniifi milishoonni ganda Jiddaa Roobee KAN Maqaan isaanii Baahmud Ahmad fi Bunee Amaan jedhaman FXG tibba kana naannawa sanatti godhamaa jirurratti ummanni meeshaa irraa hiikkatee ture. haata’u malee jarri kun ammas gocha isaanii itti fufuun waraana agaazii magaalaa keessaa yaasanii uf jalaan deemun dargaggoota guursisaa jiraachunis dhagayameera Daandii Adaamarraa Roobee Diida’aa deemu laggeen Roobe fi Moorxuxaa jedhamanitti riqichi isaa ummataan addaan citee tures akkasumatti jira Agaazii ilikopteran gadi fidaa jiru.
#OromoRevolution #OromoProtests, Kofale responds to TPLF state of emergency in massive defiant rally. 15 October 2016.
“Miseensonni Sochii Fincila Xumura Gabrummaa damee Iluu fi Jimmaa kan magaalaa Riyaaditti argamnu Sochii qeerroon biyya keessaa gochaa jirani deeggaruuf tumsa goone irratti qarshii Itoophiyaa 250,000 oli walitti qabuu dandeenyeerra. Tumsi kana gochuuf kan nukakaase immoo goototni Aarsii lixaa Yeroo jarri fooxaa hafatanii qarshii rasaasa bitu walitti buusanu fb kee irratti erga arginee booda nuti atattamaan akka walgeenyee buusii goonu nutaasise.”
Joint candlelight vigil in Munich, Germany October 15, 2016
#OromoProtests. #OromoRevolution. Madda Walaabuu University. 12 October 2016
VIDEO
Onko,10,2016
WWWMY Beetel kan magaalaa Jimmaa dungoo yaadannoo uummata lubbuun darbee taasisee akkasuma kadhannaa kan nu miidhu nurraa kaasi jedhuun sagantaa akkaan barbaachisaa taate guyyaa kaleessaa taasisee jira.Daraaraa uumnatarraa gahaa jiru kun hanga uummata keenyarraa kaafamutti soomaan kadhannaa akka yeroo yerootti itti fufu,dabalatee utuu lammiin oggaayyuu gadda taa’uu farfannaa galataaf dhiichisaa qabuun sagantaan akka hin gaggeefamne walii dabarsanii jiran.Sagantaan akkanaa akka bakka hundatti itti fufu,Walgeelli garbuummaatti jiraachuu utuu hin taane Bilisummaa keenyaaf nuu laatame jechuun dhaamsa waldoota biraaf dabarsanii jiran.
Onkolooleessa 08,2016, Magaalaa sabbataatti kan argaman warshaa BMT,warshaa uffataa Arbaaminci,warshaa shittoo,dhaabbata DST,warshaa abaaboo dabalataanis manni jireenyaa tigirootaa ganda 02 fi 08tti argaman gubatniiru. Kana malee sochiin itti fufee diimaa bakka jedhamutti warshaa biiraa meettaa sheh alhamuddin warshaa uffataa siyaagil 2, warshaa uffataa arbaamincii, konkolaataa daandiirra turan wajjira gandaa 1,barbadeeffameera.
Konkolaataa warshaa ayikaa 14 caccabsaniiru. Onkoloolessa5,2016 magaalaa Alam Ganaa keessatti mana jireenyaa fi mana barumsaa diiguun,warshaa suuraa keentiri jedhamu gubuun lammileen Oromoo hin tahiin magaalitti lakkisanii akka bahan ta’ee jira.
Aaanaa Aqaaqii Qaallittiitti waajiirri poolisii walii gala tarkaanfiii humna addaatiin gubatee barbadeeffameetu jira. Arsii bahaa aanaa Limmuu fi Bilbiloo ganda Gimbichuutti daandii addaan kutuudhaan riqichi guddaan caccabee jira. Akkasuma aanaa mertiittimmoo waajjirri ganda fi warshaan cuunfaa Afriikaa jedhamu humna addaatiin gubatee jira.
Magaalaa Shaashamanneetti magaazanni xaa’oo fi midhaanii gubatee jiraattonni Oromoo hin tahiin akka magaalitti gadilakkisan taasifamaa jira keessasttuu ilmaan tigooraa. Ganda baadiyyaaatti immoo waajjirri ganda gubaniiru. Aana gadab asaasattis magaazanni midhaanii gubatee jira.
Daandiwwan kaleessaa kaasanii Arsi lixaa fi Arsii bahaatti akkasuma baalee fi harargetti guutummaadhaan cufameetu jira. Ammas humini addaa injifannoo kanaa oliif karoora bahe bakkaan gahuuf hanga dhumaatti itti fufeetu jira. Wayyaaneen sochii kana tasgabbeessuuf humna waraana fi meeshaa lolaa qopheessaa jirti.
#OromoProtests #OromoRevolution
Nuti barattoonni Yuunibarsiitii Jimmaa haala biyyaa keenya keessatti ta’aa jiru addatti humna shororkaa mootummaa abbaa Irreetiin uummata Oromoo irratti raawwataa jiru,keessattuu gocha uummata Oromoo waaqa Uumaa isaa kadhachuuf baherratti humna hidhannoo fayyadamee waraana lafoof waraana qilleensarra fayyadamuun ilmaan Oromoo egeree biyyattii ta’an qaqqalii kanneen lakkoofsaan 700 ol ta’an irratti dhukaasa banee lubbuu hanga kana daqiiqaa 30 gidduutti galaafachuu isaa gadi jabeessinee nii balaaleffanna,Akkasuma erga mormiin diddaa
Maaster Plaanii eegalee asitti qe’een Oromoo guyyaa tokkoof bohichaaf awwaalcha du’a suukanneessaa ilmaan isaa beektootaaf haayyootaa
bahanii galuu dadhaban dhabee hin beeku.Hidhaan uummata nagaarraa takkaa dhaabatee kan hin beekne yoo ta’u .Akkasuma gochaa duguuginsa
sanyii uummata Konsoorratti ganna darbe fudhatamee ilmaan uummata Konsoo barbadeessuuf waraana irratti labsamee lubbuun kumootaan
laakaahamu biyyaattii keessaa humna mootummaan of cinaa dhabuu keenyatti addatti gadda guddaan nutti dhaga’ama.Dabalataan uummata
Amaaraa irratti ajjeechaa raawwatamee hayyuuwwan qaroo biyya kana jijjiiruu danda’an barattoota adda duree of cinaa dhabuun keenya
godaannisa sammuu keenya keessa hin haqamne ta’uu jabeessinee hubachiisuu barbaanna.Gochi kun gocha addunyaarratti raawwatee hin
beekne ta’uu hubachiisuu feena.Mootummaa nama nyaataa Wayyaanee kana seenaan addunyaa akkuma Adolf Hitilar galmeessee jiru mootummaa
Dhiittaaf nama nyaataa ta’uu seenaa Addunyaa akka nuu bartu cimsinee nii gaafanna.
Continue reading →
VIDEO
VIDEO
VIDEO
VIDEO
VIDEO
#OromoProtests hit Ethiopia after #IrreechaMassacre. 3rd October 2016 . Crusader Journal.
(Independent, 3rd October 2016): Violent clashes continued in Ethiopia as the relatives of dozens killed during a protest on Sunday flocked to the scene of the deaths, creating further tension. “Some people tried to come out en masse this morning to protest the deaths of holiday-goers on Sunday and also demand the release of people arrested during the celebrations,” Nimona Negash, a tuk-tuk driver in Bishoftu, told the Associated Press.
Wayyaaneen TPLF,Ayyaana Irreechaa bara 2016 gara Calanqoo fi Anoolee lammataatti geeddaruun uummata Oromoo 320 ol jumlaan galaafattee namoota 150 akka jabaa madeessuun Hospitaala seensiste.
Ganamuma “Ayyaana irreechaa baranaa UNSCO irratti waanan galmeessisuuf Alaabaa ABO qabattanii akkka hindhufne, nutis kan OPDO qabannee hin baanu…kan abbootii gadaa malee…” jechuun baasiilee miiliyoonotatti lakkaawamu baasuun Abbootii gadaa Hooteela Soodareetti walitti qabanii keeyyata qabxii 13 kan uf keessaa qabu baasan keessaa kan keeyyata 12ffaa irratti labsame uummatni alaabaa ABO qabatee akka irreecha kana irratti hin argamne kan akeekkachiisu yoo ta’u, uummatni xiiqiin guutame garuu alaabaasaa fannifatee soda tokko malee harkasaa ol qabee walirra qaxxaamursuun karaa nagaa qofa mallattoo Diddaa uummata Oromoo agarsiisaati gara irreeffannaatti seene.
Guutummaa Gabaasa Kanaaf:- ayyaana-irreechaa-bara-2016-wayyaaneen-gara-calanqoofi-anoolee-lammataatti-geeddaruun-uummata-oromoo-320-ol-jumlaan-galaafattee-namoota-150-akka-jabaa-madeessuun-hospitaala-seensiste
Onkoloolessa 3,2016
Uummanni Oromoo waggoota 6010 darban duraa eegalee Ayyaana guddaa Uumaa isaa itti galateeffatu ayyaana Irreecha Birraa qaba.Baroota darban keessatti gammachuuf jaalaalaan bahee wal gaggeessaa ture.
Guyyaa kaleessaa jala bultiirraa jalqabee uummanni tilmaamaan miliyoonotaan lakka’amutu fuula ifaa hawwii guddaan waaqa Uumaa galateeffachuuf magaalaa bushooftuu keessa ture. Ayyaanicha jaleewwaaniif mootummaan abbaa irrummaasaa addatti addunyaaf lallabu,Afarsa Siyyaasaa isaa taasifachuuf walitti qabachuun buchulloota isaanii.Kan naannoo sana qubatan Guyyaa har’aa ganama sa’a lama keessa oduu isaanii dubbatachuuf yoo ka’an Qeerroon mallattoo mormiif iyya dhageessisuun,akka hin waraabbanne taasisanii achii ari’anii jiran.Gootonnni Qeerroo ilmaan Oromoo diina isaanii hidhannoo guutuun itti dhukaasaa deemu,keessattuu dhukaasa Helekoptaraa irra keessaan jala warra lafoon irratti banamullee alaabaan barattoonni Oromoof Sabboontonni hedduun itti lubbuu isaanii dhabaa jiran Alaabaan ABO balali’ee oolee jira.
Helekoptarri dhufullee Uummanni jabaatee waltajjii Wayyaanee injifannoon diigee harka qullaa isaan lakkisee jira. Maaloo jedhanii jilbatti hanga kufanitti yoo kadhatanillee,gootonni dargaggoon Oromoo sagalee guddiftuu harkaa butuun sagalee guddaan mormiin gaggeefame aarii kanaaf jecha dhukaasi banamee qareeyyiin hedduun
lubbuun dabartee jirti. Continue reading →
Down! down! Down With Wayyanee! Down with Fascist TPLF. OromoProtests 2nd October 2016 at Irreecha. #IrreechaMassacre.
VIDEO
#OromoProtests 1st October 2016 in the eve of Irreecha in Bishoftu, Oromia.
Jalabultiin Irrechaa Kana Fakkata! Onkoloolessa 1 bara 2016.
VIDEO
Like this: Like Loading...
Related


text:
Oromia: Guyyaa Gootota Oromoo kan Bara 2016 Ilalachisee Ibsa Adda Bilisummaa Oromoo (ABO) April 13, 2016Posted by OromianEconomist in Oromia, Oromo Art.
Tags: ABO, Guyyaa Yaadannoo Gootota Oromo, Guyyaan Gootota (Wareegamtoota) Oromoo Ebla 15, Oromia, Oromo, Oromo Martyrs Memorial Day- Guyyaa goototaa Oromo
trackback
Ebla (April) 15: Oromo Martyrs Memorial Day- Guyyaa goototaa Oromo
Guyyaa Gootota Oromoo kan Bara 2016 Ilalachisee Ibsa Adda Bilisummaa Oromoo (ABO)
Guyyaan Gootota (Wareegamtoota) Oromoo Ebla 15, 1980 irraa eegalee waggaa waggaan kabajamaa fi yaadatamaa yoona gahe. Gootota gaafa alagaan biyya Oromoo cabsuuf itti duule diina biyya ofii irraa ittisuuf jecha diddaa gabrummaa irratti wareegaman dabalatee qabsaawoti bilisummaa Oromoo bifa adda addaan hanga har’aatti wareegama baasan hunda guyyaa kana yaadatna. Kana waliin, guyyaan wareegamtoota Oromoo, guyyaa miseensoti Adda Bilisummaa Oromoo, deggertootaa fi uummati Oromoo bal’aan kaayyoo sab-boontoti Oromoo dabran wareegamaniif galmaan gahuuf waadaa seenan itti haaromsani dha.
Seenaa Oromoo keessatti Ebla 15, guyyoota kaan irraa wanni adda taasisu bara 1980 keessa guyyaa kana hoogganooti siyaasaa Adda Bilisummaa Oromoo akka qaroo ija Oromootti ilaalaman kiristaana Islaama utuu hin jedhin jumulaan wareegamanii tokkummaa saba Oromoo dhiiga isaaniin mirkaneessan ta’uu irraa ti. Sanaa asittis hoogganootaa fi miseensoti Adda Bilisummaa Oromoo, deggertootaa fi ummati Oromoo, qabsaawotni bilisummaa bifa adda addaan qabsoo keessatti qooda qaban walumaa gala sab-boontoti Oromoo xurree hoogganooti ABO gaafa duraa saaqan irra bu’anii mirga abbaa biyyummaa Oromoof osoo falmaa irra jiranii wareegaman kuma hedduutti lakka’amu. Har’as Waraanni Bilisummaa Oromoo, miseensotaa fi deggertooti qabsoo, addatti ammo qerroon (barataa fi dargaggooti Oromoo) walumaa gala uummati Oromoo bal’aan bilisummaa Oromoo mirkaneessuuf wareegama ulfaataa baasaa jiru.
Guyyaa Wareegamtoota Oromoo kan bara kanaa wanni adda taasisu haala Warraaqsi bilisummaa Oromoo sirna gabrummaatti xumura gochuuf golee Oromiyaa hunda keessatti akka ibidda saafaa boba’aa jiru keessatti ayyaaneffatamaa jiraachuu isaa ti. Uummati Oromoo bakka hundaa kan yeroo kamii caalaa shiraa fi daba diinaatti dammaqee daangaa hanga daangaatti harka wal qabatee diddaa isaa mootummaa Wayyaaneetti agarsiisaa jira. Yeroon kun yeroo qabsoon bilisummaa Oromoo sadarkaa ol aanaatti tarkaanfatee jiru dha. Yeroo uummati Oromoo ammaan booda cunqursaa, saamichaa fi hacuuccaa alagaa baachuu hin danda’u! na gahe! jedhee sirna roorriftuu alagaa of irraa dabruuf harka duwwaa diina meeshaa lolaa baranee hidhate dura dhaabbatee murannoon wareegama barbaachisu baasaa jirutti yaadatama. Oromoon bilisummaa yookaan du’a! jechuun laphee dhiibee du’atti adeemuudhaan seenaa haaraa galmeessuu irratti argama. . Oromoon akka sabaatti uummata hundaaf kabajaa qabu, goota, jagnaa fi uummata guddaa tokkummaa qabu ta’uu hawaasa addunyatti agarsiiseera, agarsiisaas jira. Tarkaanfii fi diddaa uummati Oromoo tokkummaan ka’ee agarsiisaa jiru kunis hawaasa addunyaa kan raajee fi diina rifaasise dha.
Kana malees qabsoon bilisummaa Oromoo karaa diplomaasii murna wayyaanee kopxeesuu fi deggersa qabsoo Oromoo horachuu irratti injifannoo galmeessaa jira. Sirni Wayyaanee uummata Oromoo siyaasaa fi dinagdee biyyattii keessaa alatti dhiibee akka moggeesse hawaasa addunyaaf ifa ta’eera. Kanaaf gaaffiin Oromoo gaaffii haqaa fi mirgaa ta’uun har’a eessatti iyyuu hubatnaa argataa jira. Akkasumas qabsoon Oromoo tumsa uummatoota ollaa horachuudhaan Tumsi Bilisummaa fi Dimokraasii Uummatootaa kan Addi Bilisummaa Oromoo qooda gahaa keessatti qabu mirkanaa’uun isaas injifannoo siyaasaa fi diplomaasii galmaa’an keessaa isa tokko. Gabaabaatti qabsoon bilisummaa Oromoo shaffisaan fuul-duratti tarkaanfaataa jira.
Gama kaaniin, har’a oggaa mooraan qabsoo Oromoo tasgabbaa’aa fi cimaa jiru kanatti mooraan diinaa unkuramaa fi hundeen raafamaa akka jiru ifatti mul’ata. Tarkaanfiin abdii kutannaa irraa fudhatu caalaatti hammaatee fi qabaan mirga namoomaa fi dimokraasiis dhiphifamee, lammiileen akka hin dubbannee fi hin sossooneef cancalamanii fi gaadi’amanii jiran. Hidhaa fi ajjeechaan daangaa dhabee biyyattiin biyya gaddaaa tatee jirti. Hallii keessa jirru haala GOOLII DIIMAA BARA DARGII waliin wal fakkata.
Mootummaan abbaa irree TPLF/EPRDF, qabsoo bilisummaa Oromoo finiiinaa jiruun baarragee tarkaanfii abdii kutannaa fudhachuu irratti argama. Daa’ima umurii waggaa 8 hanga maangudoo waggaa 70 dabalatee Oromoota 500 ol ji’a 4 keessatti ajjeese; Oromoota lakkoobsaan kuma hedduutti lakka’aman mana hidhaa /Xollayi, Hursoo, Dhedheessaa, Tigiray fi bakka adda tti guuree dararaa jira. Qe’ee fi biyya Oromoo gooluun tarkaanfii abdii kutannaa fudhachuu irratti argama. Daa’imaa fi dubartoota ulfa , jaarsaa fi jaartii utuu hin jedhin jumulaan uummata nagaa ajjeesee bakkeetti gatuu, hidhuu fi reebee naaffisuu, walumaa gala gocha faashistummaa seenaa biyyattii keessatti hiriyaa hin qabne Oromoo irratti raawwata. Gaaffii uummati Oromoo karaa nagaa dhiheesseef deebii inni kenne akka bineensaatti itti dhukaasee ajjeesuu qofa ta’e. Walumaa gala murni Wayyaanee ammaan booda uummata Oromoos ta’e biyyattii bulchuu akka hin dandeenye hunda biratti hubatamaa dhufeera. Caasaa mootummaa sirni Wayyaanee Oromiyaa keessatti diriirfate gadii hanga oliitti laamsha’eera. Oromiyaa suduudaan bulchiinsa waraanaa jala galchuudhaan uummata Oomoo seera waraanaatiin bulchuuf dhama’uun kufaatii siyaasaa guddaa keessa seenuu hubachiisa. Murni alagaa sab-bicuu keessaa dhufe uummata guddaa akka saba Oromoo dhiitee, reebee, caccabsee, ajjeesee fi hidhee bara baraan akkan barbaadetti bita jedhee yaadu kun murna shiftaa har’a ajjeesee saamuu malee kan fuula duraa hin yaadne dha. Uummati Oromoo tarkaanfii hammeenyaa alagaan irratti raawwataa jiruuf tasa hin jilbeenfatu. Gochaan faashistummaa sirna wayyaanees umurii bittaa sirnichaa gabaabsa malee hin dheeressu.
Addi Bilisummaa Ummata Tigraayi, TPLF, gaafa dhalate Tigraayiin bilisoomsuu fi dantaa Tigraay tiksuuf uumame hanga har’aatti maqaa fi bifa jijjiirratee fedhii murnaa fi ummatan dhaabbadheef jedhu guutuuf saamicha, cunqursaa fi hacuuccaa daangaa hin qabne uummatoota kaan irratti raawwata. Dimookraasii, sirna paartii-danuu, qabsoo karaa nagaafi kkf afaaniin lallabaa biyyattii ol aantummaa paartii tokkoo jalatti irreen bulchuu erga murteeffatee waggaa 25 caalee jira. Sirna gama tokkoon dimokraasii fi federaalummaa maqaaf heera ofii tume irra kaa’ee gama biraan ilaalcha dimokraasii warraaqaa fi maqaa mootummaa misoomaa jedhu of labsuun gubbaa irraa hanga gadiitti paartii TPLF/EPRDF qofti bulchiinsaa fi dinagdee empaayerattii akka to’atu taasise dha. Humnoota siyaasaa walaba karaa nagaa qabsoofna jedhan hunda humna waraanaa fi tikaatti gargaaramuun sochii isaanii ugguree biyyattii dhuunfaa ofii taasifate. Filmaata kijibaa geggeessuun qaanii tokko malee dhibbaa dhibba injifadhe jedhee labsate. Mootummaan Wayyaanee mootummaa dinagdee biyyattii waggaa waggaan lakkoobsa cimdiin guddisaan jira jedhee hawaasa addunyaa sobaa bahee dha. Imaaammata saamichaa hordofuun uummatoota qe’ee fi lafa isaanii irraa buqqisee beelaa fi iyuummaaf saaxile. Har’a ummati miliyoona 18 ta’u beela’ee waan nyaatu dhabee harka biyya alaa eeggataa jira; kaan lubbuun darbaa jira. Beelladi akka baala bonaa harca’aa jira. Walumaa gala rakkoo dinagdee fi hawaasummaa dhuma hin qabnetu uummatoota biyyattii keessaahuu uummata Oromoo qabatee jira . Mootummaan wayyaanee gargaarsa midhaan nyaataaf biyyoota alaa irraa argamu illee dantaa siyaasaa fi dhuunfaa ofiif oolfataa akka jiru ifatti mul’ata.
Addi Bilisummaa Oromoo mootummaan Wayyaanee karaa nagaa aangoo gadi dhiisa jedhee hin amanu. Uummati Oromoos mootmmaan abbaa irree mirga isaa beekee fi kabajeefii hojiitti hiikaa irraa hin eegu. Waan taheef murna ummatoota qawween ukkaamsee bitaa jiru of irraa darbuuf qabsoo bifa kamuu geggeesuun mirga, Murni Wayyaanee qawween aangootti dhufe humna uummataa fi qabsoo qofaan aangoo irraa bu’a. Kanaaf uummati Oromoo qonnaan bulaan, hojjetaan, Qeerroon (Daragaggoon) barataan, daldalaan walumaa gala murnooti hawaasa Oromoo hundi qabsoo bilisummaa Adda Bilisummaa Oromoo jalatti hoogganummaa jiru bifa qindaa’een daran cimsitanii akka itti fuftanii fi kufaatii sirna cunqursaa wayyaaneetti xumura goodhan waamicha dabarsa. Addi Bilisummaa Oromoo qabsoo hidhannoo, siyaasaa fi diplomaasii walitti qindeessee hoogganaa jiru daran cimsee kan itti fufuu fi sochii diddaa gabrummaa Oromoof hooggana barbaachisu akka kennus irra deebi’ee mirkaneessa. Addi Bilisummaa Oromoo sirna Wayyaanee hundeen buqqisee gatuuf kan yeroo kamii caalaa qabsoo hidhannoo akka finiinsu gadi jabeessee uummata Oromoof mirkaneessa.
Sochiin bilisummaa Oromoo sochii biyoolessaa saba Oromoo ti. Akeeka sabboontoti Oromoo kumaatamaan itti wareegaman galmaan gahuuf ittisaa fi qabsoo bilisummaa biyya ofii keessatti qooda fudhachuun mirgaa fi dirqama seenaa lammiiiwwan Oromoo hundaa ti.
Hanga ammaatti dhugaan dirrettii mul’ataa jiru Oromoon gargaarsa alagaan malee diina lolaa jira. Amantii , gosa, kutaa fi ilaalcha siyaasaan osoo wal hin qoodin wal maddii dhaabbatee sagalee isaa dhageessisaa fi jabina isaa diinatti agarsiisuu irratti argama. Kanaaf tokkummaan qabsoo finiinsuu saba Oromoo daran jabaatee akka itti fufu Addi Bilisummaa Oromoo irratti hojjeta. Addi Bilisummaa Oromoo dantaa biyyoolessaa Oromoo giddu galeessa taasifachuun mooraa qabsoo Oromoo gabbisuufis ni hojjeta. Murnoota siyaasaa Oromoo walaba tahan sirna wayyaanee morman, akka ilmaan biyya tokkootti mooraa Oromoo tasagabeessuuf waliin hojjechuu caarraaqqii isaa itti fufa.
Addi bilisummaa Oromoo waggootii dheeraaf wahillummaan dhaabota cunqurfamtootaa hedduu waliin hojjataa fi wal tumsaa bahe. Har’a Tumsa Ummatootaa Bilisummaa fi Demokrasii waliiin ijaaruun waliin hojjatuu kana sadarkaa ol aanatti ceesisee jira. Tumsa kana bal’isuu fi nagaa waaraa, bilisummaa fi demokrasii naannoo keenyatti argamsisuuf jabaatee hojjata.
Gama biraanis dhaaboti siyaasaa biro biyya keessaa fi alatti mirgoota dimokraasii, mirga hiree murteeffannaa fi kabajamuu mirgoota dhala namaaf qabsaa’an hundi qabsoo haqaa uummati Oromoo finiinsaa jiru cinaa akka dhabbatan Addi Bilisummaa Oromoo waamicha dabarsa. Kabajamuun mirga Oromoo kabajamuu mirga uummatoota kaaniif wabii tahuu hiree kanaan hubachiisuu barbaada. Kanaaf uummatooti ollaa Oromoo moggaa dhaabbatanii sochii Oromoo daawwachaa jiran sochii Oromootti makamanii kufaatii sirna Wayyaanee akka ariifachiisan dhaamsa isaa dabarsaaf.
Dhuma irratti mootummooti aanga’oon biyya lafaa gaaffiin saba Oromoo gaaffii haqaa ta’uu osoo beekanii sirna abbaa irree wayyaanee maallaqa, dipplomaasii fi waraanaan gargaaraa jiran imaammata isaanii keessa deebi’anii akka sakatta’an, mootummaa abbaa irree gargaaruun dantaa uummatoota cunqurfamoo kan miidhu tahuu hubatuun komii seenaa jalaa akka of baasan ABOn gadi jabeessee gaafata. Hidhaa fi ajjeechaa mootummaan wayyaanee uummata Oromoo irratti raawwatu akka balaaleffatanii fi gochaan farra namoomaa kun akka dhaabbatuuf dhiibbaa barbaachisu akka taasisan hubachiisa.
Maayii irratti uummati Oromoo mirga politikaa, dinagdee fi hawaasummaa humna qawween irraa sabarbame wareegama barbaachisu baasee of harka galfachuuf dandeettii kan qabu tahuu hawaasa addunyaa hubachiiisuu barbaada.
Wareegamtooti bilisummaa Oromoo bara baraan yaadatamu!
Injifannoo Ummata Oromoof!
Adda Bilisummaa Oromoo
Comments»
- 1. Oromia: Guyyaa Gootota Oromoo kan Bara 2016 Ilalachisee Ibsa Adda Bilisummaa Oromoo (ABO) – gamtaa - April 15, 2016
-
[…] Source: Oromia: Guyyaa Gootota Oromoo kan Bara 2016 Ilalachisee Ibsa Adda Bilisummaa Oromoo (ABO) […]


text:
Bombiin hiriira dhiyoo Finfinneetti muummee ministera Itoophiyaa deeggaruuf bahan irratti gadi dhiisan nama lama galaafattee,100 caalaa madeessitee nama 30 caalaan shakkanii qaban.
Bombii suniin duratti ibseen dhaamtee, caasaa bilbilallee hojjachuu dhowwanii mala bultiillee yakkuuf waan hojjatanitti jira akka odeeffannoon TV Itoophiyaatti.
Akka itti gaafatamaan odeeffammoo mootummaa Itooophiyaa Ahmed Shiidee jedhetti warii gaafaa nama balleessuu fedhe sun ammallee fulaa hedduutti woma akkanaa malachuutti jiraa gumiin mirgaa fi bitaa ufi mimillachaa ufi eegachuu malte.
Gama kaaniin ammo Manii Marii Itoophiya waan irratti mari’achaa bahe akka dhiifamaan mana hidhaatii nama baasan irratti mari’achaa bahee hardha irratti walii gale.
Warrii dhiifama tolchaniif ykn waan warrii yakke jedhan bira dabraniif ka wanjala akka akkaa hojjate,mootummaa humnaan gara galchuun himatanii fi waan hedduun himatan.
Warra tanaan himatame cufaa dubbi warraa laalanii koree hujii tana qorattullee dhaabanii boordii biiroon muuummee ministeraa itti gaafatatamu dabarsuuf hujiitti jiran.Dhiifama kana ammoo dhiyootti bordiin dhiyootti yaada itti kenniti.
Gama dhibiin ammoo Itoophiyaa fi Eeritiraan waan dabre walii bira dabruuf mariitti jiraachuu fi jaarroleen marii Eertiraalleen Finfinnee dhaquun akka oduu himaan Tokkummaa Mootummootaa jedhetti waan karaa nagaatti nama geessaati.
Dhaabii isaaniilleen deemsa kana hinuma deeggaraa murtii koomishiinii daangaa Itoophiyaatii fi Eertiraalleen hujii irra oolchuuf kurfoo jira.


text:
Taphoota Primer Liigii Ingiliiz guyyaa har’aa garee garagaraa jiddutti ta’een gareen Cheelsii, Manchastar Yunaaytidii fi Manchastar Siitiin injifannoo goonfatan. Gama biraatiin gareen Arsenaal, West Broomich fi Sawaansii Siitii injifatamuun isaanii beekame.
Taphni guddaan guyyaa har’aa jaallattoota kubbaa miilaatiin adunyaa irratti hedduu eegamee fi daawwatame tapha garee Arsenaalii fi Manchastar Yunaayitid jiddutti geggeeffameedha. Taphni isteediyoomii Emireetis keessatti geggeeffame injifannoo Manchastar Yunaayitidiin goolabame. Gareen Manchastar goolii daqiiqaa 56ffaa (Arsenaal ufirratti galche) fi daqiiqaa 85ffaa irratti Rooniin laakkofsiiseen. Gareen Arsenaal dhuma irratti, daqiiqaa 90ffaa, goolii takka galchus Manchastariin wolqixxaayuus ta’e injifachuu hindandeenne. Dirree isaa irratti injifatamee, mataa gadi qabatee bayuun dirqii itti ta’eera.
Tapha garee Cheelsii fi West Broomich jiddutti geggeeffameen milkiin kan Cheelsii ture. Cheelsiin goolii Diyaagoo koostaa fi Hazaard laakkofsiisaniin 2 – 0 morkataa isaa injifachuu danda’eera. Manchastar Siitiinis, bifuma wolfakkaatuun, 2 fi 1 garee Sawaansii Siitii qaanfachiiseera. Goolii Manchastar Siitii injifannoo gonfachiiste Yaayaa Turee ture daqiiqaa 62 irratti kan galche.
Injifannoon har’aa Cheelsiin hooggansa primer Liigii ingiliiz qabxii 30 akka jabeeffatu isa dandeessiseera. Gareen Saawuz Hamton qaxii 25 lammaffaa yoo ta’u, Manchastar Siitii fi Manchastar Yunaaytid (taphata tokkotu isaa hafa) 3ffaa fi 4ffaa, Arsenaal taphni tokko isaaf hafaa 8ffaa dha. Sarjiyoo Agu’eroon goolii 12 lakkofsiisuudhaan taphattoota hunda dursaa jira. Diyaagoo Koostaan goolii 11 itti aanee jira.
Taphoota Bundas Liigaa biyya Jarmaniitti geggeeffameen garee Baayer Muniik kan dhaabu waan jiru hinfakkaatu. Baayer Muniik 4 -0 kan garee Hoofenhaayim tortorse. Garee Hanoovar 1 -3 garee Baayer Livarkusaniin rukutameera. Gareen Boorushiyaa Dortimund 2-2 gareen Pederboorniin gargar bayan.
Gareen hedduun isaanii hanga ammaatti tapha 12 kan taphatan yoo ta’u, Baayer Muniik qaxii 30 mataa Bundas Liigaa irra jira. Boorushiyaa Dortimund, gareen woggoota dabran morkataa cimaa ture, sadrkaa 15ffaa irra taa’uuf dirqameera.